**ÉKI KANIZSAI DOROTTYA ÁLTALÁNOS ISKOLA**

7140 Bátaszék, Budai u.11.

**Igazgatói beszámoló a 2023/2024. tanév munkájáról**

**Készítette: Mészáros István intézményvezető**

1. **Személyi és tárgyi feltételek a 2023/20243-es tanévben**
2. **Tanulócsoportok száma, összetétele**

Lemorzsolódás, be és kikerülés, tanulólétszám alakulása

|  |  |  |  |  |  |  |
| --- | --- | --- | --- | --- | --- | --- |
| **Osztály** | **Képzési forma (szakmacsoport/szakma)** | **Beiratkozott**  **létszám 2022.09.01-ig** | **Létszám**  **2022.10.01.** | **Beiratkozott**  **2022.09.01-2023.06.15.** | **Kimaradt**  **2023.06.15-ig** | **Létszám**  **2022.06.15.** |
| 1.a | általános - nemzetiségi német | 28 | 28 | 1 | 1 | 28 |
| 1.b | emelt szintű rajz | 28 | 28 | 1 | 0 | 29 |
| 2.a | általános - nemzetiségi német | 19 | 19 | 0 | 0 | 19 |
| 2.b | emelt szintű rajz | 17 | 17 | 2 | 0 | 19 |
| 2.c | általános -nemzetiségi német | 18 | 18 | 0 | 1 | 17 |
| 3.a | általános | 20 | 21 | 1 | 0 | 21 |
| 3.b | emelt szintű rajz | 21 | 21 | 0 | 0 | 21 |
| 3.c | nemzetiségi német | 21 | 21 | 1 | 0 | 22 |
| 4.a | általános | 23 | 23 | 1 | 1 | 23 |
| 4.b | emelt szintű rajz - általános | 24 | 24 | 0 | 0 | 24 |
| 4.c | nemzetiségi német | 25 | 26 | 1 | 0 | 26 |
| 5.a | általános – nemzetiségi német | 24 | 24 | 1 | 1 | 24 |
| 5.b | általános –  emelt szintű rajz | 23 | 23 | 0 | 0 | 23 |
| 6.a | általános | 18 | 18 | 0 | 0 | 18 |
| 6.b | emelt szintű rajz | 19 | 19 | 0 | 0 | 19 |
| 6.c | nemzetiségi német | 20 | 20 | 0 | 0 | 20 |
| 7.b | általános - nemzetiségi német - emelt szintű rajz | 20 | 20 | 0 | 0 | 20 |
| 8.a | általános | 25 | 25 | 0 | 0 | 25 |
| 8.b | emelt szintű rajz | 16 | 16 | 0 | 0 | 16 |
| 8.c | nemzetiségi német | 16 | 16 | 0 | 0 | 16 |

1. **Személyi feltételek alakulása (belépők-távozók, szakos ellátottság)**

Pedagóguslétszám változásai

|  |  |  |  |
| --- | --- | --- | --- |
| Belépő pedagógus (név) | Pályakezdő (igen/nem) | Távozó pedagógus (név) | Távozás oka |
| Bakó Marianna  Sallai Zoltán  Pulcz Dávid  Borza Emese  Miskolczi Éva | nem ped.  nem  nem  igen  nem | Borza Emese  Kiss Eszter  Kirschnerné Gombár Gabriella  Rácz Erika  Pécsi Tamás  Bozsó Rita  Kammermann Szandra  Miskolczi Éva  Halasi Henrietta | gyed, határozott idő  gyed  gyed  felmondás  felmondás  gyed/szeptembertől nem dolg.  gyed/szeptembertől nem dolgozik  nyugdíjas szerződés lejár  áthelyezés |

A tanév során több tanítói álláshelyen dolgozó kolléga GYED-re ment: Kiss Eszter, Kirschnerné gombár Gabriella, Bozsó Rita és Kammermann Szandra. Őket Bakó Marianna, Pulcz Dávid és Sallai Zoltán helyettesíti. A tanév végeztével Rácz Erika tanár egészségügyi okokra hivatkozva kérte munkaviszonya megszüntetését, Miskolczi Éva nyugdíjas munkavállaló az új tanévben nem kíván az intézményben dolgozni. A 2024. július 1.-vel távozó rendszergazda, Pécsi Tamás helyett Aradi Péter dolgozik az iskolában. A további hiányzó állashelyek betöltésére a pályáztatás megtörtént, 2024. augusztusától a következő tanítók dolgoznak az iskolában: Sárközi Krisztina, Tóthné Uhl Júlia, valamint Szili- Haiszer Melinda, aki október elsejétől áll munkába.

Az iskolában a tanév folyamán továbbra is problémát jelentett a szakos ellátottság a következő területeken: kémia, földrajz, angol (csak angol műveltségterületi diplomával oktatták) és egy tanítói álláshely.

1. **Üzemeltetéssel kapcsolatos feladatok megvalósulása**

Az iskola működtetési költségeit továbbra is a Szekszárdi Tankerületi Központ biztosítja. Az alapvető üzemeltetési feladatokon kívül a következő nagyobb karbantartási és felújítási munkákra került sor a tanévben:

* A tanév kezdetét megelőző időszakban az előző tanévinél nagyobb volumenben megvalósult a tisztasági meszelés (tantermek, folyosórészek is)
* 2024. július 1-től az iskola takarítását már nem a Bátkom Kft. látja el. A nyár folyamán fel 4 fő került munkaviszonyba az intézménnyel. Az ellátandó feladat nagysága miatt – és amiatt is, hogy a művészetoktatás helyszínéül szolgáló épületet is takarítaniuk kell – szeptembertől szükség lesz még egy fő és egy félállású ügyeletes takarító felvételére.

Helyiségbérlet:

A tanév során az intézmény helyiségeit ki külső szervezetek 4 alkalommal vették igénybe. Egyszer Bátaszék városa ugyan a tankerülettel kötött megállapodás értelmében városi célokra ingyen használhatta a helységeket, így bérleti bevétel nem keletkezett. 3 alkalommal az iskolai ebédlőben megtartott bálokon használt kiszolgáló helyiségekért fizettek bérleti díjat a szervezők, ezek összege 10 ezer forint.

1. **A 2023/2024. tanév munkája**
2. **Tanulmányi eredmények, bukások alakulása**

**Tanulmányi és vizsgaeredmények, országos mérések eredményei**



A tanévben a legfontosabb lemorzsolódási adatok a következők:

Javítóvizsgára kötelezettek száma: 14 fő

Sikeres javítóvizsgát tett:7 fő

A sikertelen javítóvizsgát tett: 6 fő, akik közül 2 fő a javítóvizsgán nem jelent meg, távollétét nem igazolta. Egy javítóvizsgára kötelezett tanuló a nyár folyamán másik iskolába távozott.

Osztályozó vizsgát tett tanulók száma: 1 fő (egyéni tanrend – sikeres)

Ebből sikertelen vizsgát tett: 0 fő

Különbözeti vizsgát tett: 2 fő (a bátai általános iskolából érkező, angol különbözeti vizsgát tett tanulók)

Évismétlő tanulók: 11 fő, ebből 7 fő elégtelen javítóvizsga miatt, valamint nagy számú igazolatlan hiányzás miatt évet ismétel 4 fő. Az évismétlő tanulók közül az idei tanév során akadt egy bátai tanuló, aki a javítóvizsgán nem jelent meg, információink szerint azért, mert a települési gyermekgondozási szakember szerint a tanulóra jobban tudnak figyelni, ha helyben, akár évismétlés árán jár iskolába.

3 fő szülői kérésre első osztályt ismétlő tanuló.

1. **Vizsgák eredményei**
2. **Mérések (külső-belső) eredményei**

Országos mérések eredményei – kompetencia-mérés - 2023-as adatok

A képen szöveg, képernyőkép, Betűtípus, szám látható

Automatikusan generált leírás

A képen szöveg, képernyőkép, szám, sor látható

Automatikusan generált leírás

A képen szöveg, képernyőkép, Betűtípus, szám látható

Automatikusan generált leírás



A kompetenciamérés eredményeit vizsgálva elmondható, hogy a 14 mérési területen a kisvárosi iskolák viszonyítási csoportjához képest 11 területen a viszonyítási csoportnak megfelelő, 2 területen gyengébb és 1 területen jobb eredményt ért el az iskola.

1. **Versenyeredmények**

A nagy hagyományokkal rendelkező iskolai házi versenyei az idei tanévben is a szokott módon, a tanév helyi rendjének megfelelően kerültek megrendezésre. A szervezett versenyek egyik típusát jelentik az iskolai szintű megmérettetések, melyeket tagozatonként, évfolyamonként idén is két időszakra szerveztünk.

Az alsó tagozaton – az első osztály kivételével - magyar nyelv, matematika, nemzetiségi német, nyelvből versenyezhettek, valamint szavaló és mesemondó is felkészülhettek a tanulók. A részvételi arányokra elmondható, hogy az alsó tagozatos tanulók – az előző évekhez hasonló mértékben vettek részt a tanulmányi versenyeken.

A felső tagozaton az előző éveknek megfelelően magyar nyelv, német, matematika, természettudomány, informatika tanulmányi versenyek megszervezésére került sor. A minden tanévben megtartott, az iskolai névadóhoz köthető, Dorottya - napi művelődéstörténeti versenyt február eleji ünnepélyhez illeszkedve sikerült megszervezni. A tanulmányi versenyek eredményeiről iskolai szinten rendszeres tájékoztatást adtunk.

A felsősök számára a tanév tavaszi időszakában ismét sikerült megszervezni a Jékely Zoltán szavalóversenyt, amelyre két vidéki iskolából is érkeztek versenyzők. Nagyon fontos területe a házi versenyeztetésnek az évfolyamszintű, az idei tanévben is két alkalommal szervezett játékos sportversenyek, a téli „Mikulás” és a tavaszi „Nyuszis sportnap”, melyet nagy sikerrel bonyolítottak le a testnevelőink.

A tanév során sok városkörnyéki, megyei, területi és országos szervezésű sport és tanulmányi versenyen indultak az idei tanévben tanulóink. Az eredményeket lásd az intézményi sporttevékenységek bemutatásánál és a munkaközösségi beszámolóknál.

1. **Szorgalom, kiemelkedő teljesítmények, dicséretek**

A szorgalom osztályátlagokat lásd a tanulmányi eredmények táblázatánál.

A kiemelkedő tanulmányi és sporteredményeket elért tanulók az iskolai házi rendben rögzített jutalmazási elveknek megfelelően részesültek dicséretben, melyről a tanév végén pedagógusok által készített beszámolók is tanúskodtak.

Bátaszék város polgármesteri decemberi évértékelőjében megemlítették a kiemelkedő eredményeket elért tanulókat. Ők az idén is karácsony előtt tartott évértékelő fogadáson vehettek részt a városházán. A több évtizedes rendnek megfelelően a tanév során kiemelkedő teljesítményt nyújtó tanulók eredményeit minden esetben nyilvánosságra hoztuk; iskolában a rendszeres hirdetéseken, faliújságokon, iskolai honlapon, facebook oldalon a városi lapban.

Az évek óta megszokott rendnek megfelelően a pedagógiai munka értékelésénél az idén is vizsgálat alá került a pedagógusok jutalmazó, fegyelmező eszközrendszere. A pedagógusok egyéni beszámolóiból összegyűjtött adatokból, amely a fegyelmező, jutalmazó intézkedések számáról és ezek okáról is szolgáltatott információt, a következő az előző évekhez hasonló megállapítások szűrhetők le:

* Az előző év adataihoz képest a jutalmazó- fegyelmező intézkedések száma számottevően nem változott.
* A pedagógusok jutalmazó, fegyelmező gyakorlatát megvizsgálva elmondható, hogy a fő tendenciákat tekintve lényeges változás nem történt. Ezt a következő megállapítások igazolják:
* Az alsó tagozaton változatlanul számottevően alacsonyabb a fegyelmező és magasabb a jutalmazó intézkedések száma.
* Az általános képzést folytató osztályokban gyakoribbak a fegyelmező intézkedések. Itt magasabb a fegyelmezési eszközök aránya vélhetően a tanulók szocializációs és motivációs szintjük miatt.
* A jutalmazó intézkedések döntő többsége változatlanul tanulmányi, sport, művészeti versenyeredményekhez, közösségi munkához köthetően született.
* A fegyelmező intézkedések többsége a tanóra megzavarásáért született.

Elmondható, hogy a kollégák döntő többsége a házirendben és a pedagógiai programban meghatározottak szerint alkalmazták a jutalmazó és fegyelmező eszközöket. Ismételten előfordult olyan eset is, amelyben a pedagógus egy jutalmazó vagy fegyelmező intézkedésről sem számolt be.

1. **Fegyelmi helyzet (magatartás, viselkedés, fegyelmi tárgyalások, devianciák)**

A 2023/24-es tanév során egy fegyelmi tárgyalásra került sor. Az esetről a következők mondhatók el: a fegyelmi intézkedésben érintett diák egyéni tanrendű, kortársai egy kisebb csoportjával került szóbeli, majd fizikai összeütközésbe. Többször is fenyegető magatartást tanúsított diáktársaival és felnőttel szemben is. Erőszakos, fenyegető magatartását egy alkalommal fizikai erővel kellett megszüntetni. A tanuló a tettéért szigorú megrovásban részesült.

A tanév során a legsúlyosabb fegyelmi problémát továbbra is jellemzően a tanórák alatt tanúsított nem megfelelő tanulói magatartás jelentette. Az idei tanévben – az egyéni tanrendű tanuló esetét kivéve - kissé visszaszorult a tanulók közti agresszív viselkedési forma. Változatlanul gyakorinak számított azonban a verbális agresszió, a durva beszéd. Tettlegességig fajuló konfliktusok száma a tanév során csökkent, a kialakult konfliktusok döntő részét a pedagógusok kezelni tudták. A komolyabb eseteknél minden alkalommal az iskola vezetése részéről is kivizsgálásra is kerültek a történtek.

A színvonalas tanórai oktató-nevelő munka érdekében fontos feladata marad az iskola pedagógusainak a negatív tanulói magatartásminták visszaszorítása, a pozitívumok megerősítése.

A tanulói viselkedést vizsgálva említést kell tenni egy nem tanítási napon és nem az iskolában történt esetről. Tavasszal egy hatodikos tanuló került intim viszonyba egy fiatalemberrel, aki az eseményről szexuális tartalmat készített, majd osztott meg a közösségi felületen. Az esetet követően – bár nem oktatási térben és időben történt – ki kellett vizsgálni, hogy mely tanulók érték el az említett megosztott tartalmat és esetleg adták tovább. Az eredmény lesújtó volt: a diáktársak egy jelentős része nem érezte az esemény súlyát, inkább poénnak tartották az egészet. a kivizsgálást követően minden érintett osztályban ismételten szó került a felelősségteljes internethasználat szabályairól, veszélyeiről.

1. **Közösségfejlesztés (iskolai megemlékezések, az iskolai, illetve a kollégiumi ünnepek, diákközgyűlés stb.)**

A közösségfejlesztés fontos területét jelentő iskolai megemlékezések a tanév helyi rendjében meghatározottak szerint kerültek lebonyolításra. A 2023/24-es tanév során – a tanévnyitó és a ballagás kivételével – az idén is nyolc alkalommal tartottunk iskolai szintű ünnepélyeket, megemlékezéseket.

Az iskolai ünnepélyek, megemlékezések döntő részét tagozatonként tartottuk, melyek időrendben a következők voltak: tanévnyitó ünnepély, megemlékezés az aradi vértanúkról, nemzeti ünnep: 1956. október 23., nemzetiségek napja, karácsonyi műsor, iskolai névadó ünnepe: Dorottya-nap, nemzeti ünnep: 1848. március 15., költészet napja, nemzeti összetartozás napja, ballagás, tanévzáró ünnepély. A kommunizmus és a holokauszt áldozataira a felső tagozatos a történelmi korszakban már jártas osztályokban emlékeztünk meg.

Az ünnepélyeink egy részének megtartásához az iskolán kívül továbbra is a városi művelődési ház szolgált helyszínül. A településsel fenntartott kapcsolatot jelezte, hogy a március 15-i városi ünnepélyt idén is az általános iskolás hatodik B osztályos diákok adták. Az iskola tanulói számos más alkalommal fellépéseikkel színesítették a városi, egyesületi programokat. (hangszeres fellépések, szavalatok, nemzetiségi egyesületi fellépés stb.)

Az iskolai szintű ünnepélyek sorából kiemelkedően fontos az iskolai névadóhoz köthető Dorottya-napi rendezvényünket a több évtizedes hagyományoknak megfelelően szokott helyszínen és keretek között sikerült megrendeznünk. A névadó alakját felidéző színvonalas irodalmi műsor mellett az iskola művészeti csoportjai is felléptek a Dorottya-napon. A névadó napjára meghirdetett rajzverseny eredményhirdetése is az ünnepnapon történt. Az iskolai névadó napjához kötődő tagozati szintű farsangi ünnepélyek az idén két alkalommal, eltérő helyszínen, tagozati szinten valósulhattak meg.

Az iskolai diákönkormányzatba negyedik osztálytól küldenek osztályképviselőket az osztályok. A delegált képviselők feladata közvetíteni a diákok, az iskola és pedagógusok közti információkat, valamint az iskolai szintű diákprogramok megvalósításában való részvétel. Az iskolai diákönkormányzat a tanév során sikeresen segítette az iskolai közösségi programok megvalósítását. Az üléseiken beszélték és tervezték meg tennivalóikat, március végén megrendezésre kerüljön az évi rendes diákközgyűlés. A diákönkormányzat tagjai a tanév során iskolai program megvalósulását segítették: pl. tagozati sportnapok (Mikulás, húsvét), farsangi rendezvények, sportnap.

1. **Az intézményi sporttevékenységek bemutatása** 
   1. **a tanulók fizikai állapotát felmérő, évi két alkalommal sorra kerülő vizsgálata.**

|  |  |
| --- | --- |
| **Időpont** | **megnevezés** |
| **2024.01.09- 2024.06.21.** | **NETFIT mérés: kezdete – vége – adatrögzítési határidő** |

A testnevelés munkaközösség tagjai visszatérő feladatként az idén is elvégezték a tanulók kondicionális felmérését, a NETFIT mérést. A teszt eredményeit rögzítették.

* 1. **mindennapos testnevelés bemutatása**

**A tanévben mindennapos testnevelést a következő óraszervezéssel valósítottuk meg:**

Mindennapos testnevelés 2023/2024. tanév

|  |  |  |  |  |  |
| --- | --- | --- | --- | --- | --- |
| **A - hét** | Hétfő | Kedd | Szerda | Csütörtök | Péntek |
| 1. |  | 1.b | 2.a, 2.c | 2.b, 5.b | 1.a, 1.b |
| 2. | 6.a | 3.a, 3.b, 5.b | 1.a,1.b, 3.c | 6.a | 2.a, 4.b, 6.a |
| 3. |  | 1.a, 3.c | 4.c, 5.b | 5.a | 2.b, 6.b, 6.c |
| 4. | 6.b, 6.c | 8.b | 2.b, 5.a | 2.a, 6.b | 2.c, 3.c |
| 5. | 4.b, 4.c | 5.a, 8.c | 3.b, 4.b | 2.c, 6.c | 4.a, 4.c, 7.b |
| 6. | 1.a+,1.b+,2.ac+,  2.bc+ | 2.ac+, 2.bc+ |  | 1.a+, 1.b+ | 3.b |
| 7. | 3.évf.1.+,3.évf.2.+,  5.évf.+,8.évf.+ | 4.évf.+, 6.évf.+, 7.évf.+ | 6.évf.+, 7.évf.+ | 3.évf.1.+, 3.évf.2.+, 4.évf.+ | 5. évf.+ |
| 8. | atlétika felsős, foci1-2. | atlétika alsós, foci 3-4. | asztalitenisz, 8.évf.+ | foci 5-8. |  |
| 9. | atlétika felsős, foci 1-2. | atlétika alsós | asztalitenisz | foci 5-8. |  |
| 10. | foci 3-4. |  |  |  |  |

|  |  |  |  |  |  |
| --- | --- | --- | --- | --- | --- |
| **B- hét** | Hétfő | Kedd | Szerda | Csütörtök | Péntek |
| 1. | 2.c |  |  | 7.b | 2.c, 4.a |
| 2. | 2.a, 4.b, 6.b | 2.a, 7.b | 1.a, 1.b | 2.a, 5.b | 2.b, 3.a, 7.b |
| 3. | 6.a | 1.a, 2.a, 8.b | 3.a | 2.b, 5.a | 1.b, 8.b |
| 4. | 2.b, 4.c, 6.c | 1.b, 4.a, 8.a | 8.a, 8.b | 2.c, 3.a, 3.c | 2.a |
| 5. | 4.a | 8.c | 8.c |  | 3.b, 8.a, 8.c |
| 6. | 1.a+, 1.b+ | 2.ac+, 2.bc+ | 2.ac+, 2.bc+ | 1.a+, 1.b+ | 6.évf.+ |
| 7. | foci 1-2, 3.évf.1.+, 3.évf.2.+,7.évf.+, 8.évf.+ | 3.évf.1.+, 3.évf.2.+, 5.évf.+ | 4.évf.+, 6.évf.+, 7.évf.+ | 4.évf+, 8.évf.+ |  |
| 8. | atlétika felsős, foci 3-4. | atlétika alsós, foci 1-2. | asztalitenisz, 5.évf+ | foci 5-8. |  |
| 9. | atlétika felsős, foci 3-4. | atlétika alsós | asztalitenisz | foci 5-8. |  |

Az elmúlt évekhez hasonlóan megállapítható, hogy az iskola viszonylag jó infrastrukturális felszereltsége ellenére továbbra is akadtak problémák – bár az előző évektől eltérően kisebb mértékben - a mindennapos testnevelés megvalósítása során. A legfőbb visszatérő gondot az idén is az jelentette, hogy a spotcsarnok kapacitása néhány napon nem biztosította az intézmény tanulócsoportjai, valamint a délutánban megvalósuló sportfoglakozások megtartásának zavartalan feltételeit. (Itt valósulnak meg a gimnázium testnevelés órái is.)

* 1. **Egyéb intézményi sporttevékenységek, eredmények**

A következő felsorolás mutatja be a tanév során lezajlott versenyeket és iskolánk sportágankénti sokszínűségét. A sárgával kijelölt versenyek mind hazai rendezésű és lebonyolításúak.

Ebben a tanévben a karate, a mezei futóverseny és a sakk sportágban képviseltük intézményünket az Országos Diákolimpián. Ez a tanév azért nevezhető különlegesnek, mert mind a versenyek számai is mutatják, sok versenyre vittük a gyerekeket. Iskolánk jó hírnevét e versenyeken a tanulók nagyszerű szerepléssel, tevékenyen ápolták, aminek előzménye a sok felkészülés, gyakorlás és a szakkörön való eredményes munka volt.

***Versenyek a 2023/2024-es tanévben***

1. Köztársaság Kupa – Baja- 2023. október 20.
2. Országos Karate Diákolimpia Szigetszentmiklós 2023. október 21.
3. Városkörnyéki Mezei futóverseny Szekszárd, 2023. október 25.
4. IX. Sulikupa - Asztalitenisz házibajnokság
5. Városkörnyéki Játékos Sportverseny Bátaszék, 2023. 11. 13.
6. Megyei Asztalitenisz Diákolimpia Szekszárd 2023. 11.17.
7. Megyei Játékos Sportverseny Bátaszék, 2023.11.20.
8. IV. korcsoportos labdarúgás Zomba 2023.11.22.
9. II. korcsoportos labdarúgás- alapselejtező Zomba 2023.11.28.
10. Városkörnyéki Úszóverseny Bátaszék, 2023. december 7.
11. Megyei Úszás Diákolimpia Bonyhád, 2024. január 17.
12. Regionális Gyorskorcsolya Diákolimpia 2024.január 27.
13. III. korcsoportos Városkörnyéki leány kosárlabda Bátaszék, 2024. február 1.
14. III. korcsoportos Városkörnyéki Labdarúgás Decs, 2024. február 13.
15. II. korcsoportos – Horfer Serleg Labdarúgó Torna Szekszárd, 2024. február 16.
16. IV. korcsoportos Körzeti Kidobó bajnokság Baja, 2024.március 8.
17. Országos Gyorskorcsolya Diákolimpia Szekszárd, 2024. március 8-10.
18. Tolna Vármegyei mezei diákolimpián – Szekszárd 2024.március.19.
19. Baktai Atlétikai Kupa Szekszárd, 2024. március 21.
20. IV. korcsoportos Suli kupa Bátaszék, 2024. március 22.
21. Országos Úszás Diákolimpia Eger, 2024.március 23.
22. Leány labdarúgás Zomba, 2024.március 25.
23. X. Asztalitenisz házibajnokság – 2024.április 09.
24. Országos Mezeifutó Diákolimpia Gödöllő, 2024. április 10.
25. II. Korcsoportos Kölyök Kupa Bátaszék, 2024.április 12.
26. III. korcsoportos városkörnyéki Atlétikai többpróba Szekszárd, 2024. április 18.
27. IV. korcsoportos városkörnyéki többpróba Szekszárd, 2024. április 23.
28. II. korcsoportos városkörnyéki többpróba Szekszárd, 2024. április 24.
29. III-IV. korcsoportos városkörnyéki váltóbajnokság Szekszárd. április 25.
30. Asztalitenisz Diákkupa 5. forduló Bátaszék, április 27.
31. III. korcsoportos megyei atlétikai összetett diákolimpia Szekszárd, április 29.
32. IV. korcsoportos megyei atlétikai összetett diákolimpia Szekszárd, 2024.04.30.
33. III-IV. korcsoportos megyei egyéni pályabajnokság Szekszárd, 2024.05.02.
34. II. korcsoportos megyei atlétikai összetett diákolimpia Szekszárd, 2024.05.03.
35. XV. Bátaszék Triatlon kupa Bátaszék, 2024. május 11.
36. Tavaszi házi úszás házibajnokság Bátaszék, 2024. május 14.

**Egyéb sportnapok, tevékenységek**

„Mikulás”, „Nyuszis” sportnap a tanév első és második félévében került lebonyolításra minden évfolyamon. A tanév utolsó előtti napján szervezték meg testnevelő tanárok a „Diák sportnapot”, amelyen több helyszínen, több sportágban mozoghatott az iskola diáksága.

A megvalósuló sportrendezvényekről idén is elmondható, hogy a kollégák lelkiismeretesen tudásuk legjavát adva készültek és dolgoztak, a rendezvények, gördülékenyen, fennakadások nélkül kerültek lebonyolításra. A résztvevők visszajelzései minden esetben pozitívak voltak.

***Sportági eredmények:***

**Országos versenyek**

**Megyei versenyek**

**Városkörnyéki versenyek**

|  |  |
| --- | --- |
| Versenyek | Eredmények |
| Köztársaság Kupa Baja | II. korcsoport  Lány csapat: 3. hely  Fiú csapat: 6. hely  Egyéni: Burger Bence: 3. hely |
| Országos Karate Diákolimpia | Bóta Bence: 1. hely  Pesti Ábel: 1. hely  Takács Dominik: 1. hely  Vörös Botond: 1. hely  Péter Panna: 2. hely  Nagy-Jánosi Bátor: 3. hely |
| Városkörnyéki Mezei futóverseny | I.korcsoportos lányok: 1. hely  (Benkő Zoé, Tiringer Regina, Burger Petra, Sétáló Zoé, Békési Georgina)  Egyéni: Burger Petra: 1. hely  Sétáló Zoé: 3. hely   1. korcsoportos fiúk: 1. hely   (Csizolszki Levente, Osváth Keve, Wachtler Zsombor, Katona Ábel, Szegedi Géza)  Egyéni: Csizolszi Levente: 1. hely   1. korcsoportos lány csapat: 1. hely   (Benedeczki Furizsina, Papp Hella, Szabó Lora, Juhász Barbara, Villányi Luca)  II . korcsoportos fiú csapat: 1. hely  (Takács Nimród, Aradi Csaba, Burger Bence, Janács György)  Egyéni: Burger Bence: 1. hely Aradi Csaba 2. hely   1. korcsoportos lány csapat:1. hely   (Farkas Ada, Mátyás Míra, Laki Hanna, Sümegi Hanna, Felkert Lara)  III.korcsoportos fiú csapat: 1. hely  (Janács Árpád, Heilmann Boldizsár, Gyulai Brendon, Kiss Endre, Wágner Balázs) |
| IX. Asztalitenisz házibajnokság | Kezdő kategória  Fiú:   1. Kiss Endre (Bátaszéki Kanizsai Dorottya Általános Iskola) 2. Papp Zalán (Bátaszéki Kanizsai Dorottya Általános Iskola) 3. Csizolszki Máté (Bátaszéki Kanizsai Dorottya Általános Iskola) 4. Kökönyei- Tóth Barnabás (Bátaszéki Kanizsai Dorottya Általános Iskola)   Kezdő kategória  Lány  3.Siklósi Dóra (Bátaszéki Kanizsai Dorottya Általános Iskola)  3.Gerencsér Bereniké (Bátaszéki Kanizsai Dorottya Általános Iskola)  Amatőr lány páros   1. Siklósi Dóra- Gerencsér Bereniké (Bátaszéki Kanizsai Dorottya Általános Iskola) 2. Felkert Lara- Halász Szabina (Bátaszéki Kanizsai Dorottya Általános Iskola) |
| Városkörnyéki Játékos Sportverseny | I-II. korcsoport: 1. hely (pörbölyi tanulók) |
| Megyei Asztalitenisz Diákolimpia | III-IV. korcsoport  Lány csapat: 2. hely (Felkert Lara, Verhás Kata, Halász Szabina)  Fiú csapat: 3. hely (Csizolszki Máté, Kökönyei –Tóth Barnabás, Papp Zalán)  Egyéni: Verhás Kata: 3. hely  V-VI. korcsoport  Lány egyéni: Siklósi Dóra: 3. hely |
| Megyei Játékos Sportverseny | I-II. korcsoport: 3. hely (pörbölyi tanulók) |
| Városkörnyéki IV. korcsoportos futsal | 1. korcsoport: 3. hely   (Botos Bence, Sági Bálint, Szabó Patrik Bence, Indrich Kirsztián, Temesvári Dávid, Kiss Keve Botond, Torba Csaba Kristóf, Heberling Dániel) |
| Városkörnyéki II. korcsoportos labdarúgás | II.korcsoport:3. hely  (Soós Marcell, Takács Nimród, Farkas Benett, Csáki Zénó, Guszmann Bence, Aradi Csaba, Janács György, Horák Zalán) |
| Városkörnyéki Úszóverseny | I-III. korcsoport   1. korcsoport   Khizi Zsófia: gyorsúszás:1. hely, hátúszás: 1. hely  Lampek Fruzsina: gyorsúszás: 3. hely  Burger Petra: gyorsúszás: 2. hely, hátúszás: 2. hely  Sági Hanna: 1. hely  Simon Olívia: 1. hely  Lassú Eszter Anna: 1. hely  Benczenleitner Zente: gyorsúszás: 1. hely, hátúszás: 1. hely  II.korcsoport  Vörös Anna  Stelcz Sára Panna: gyorsúszás: 2. hely, hátúszás: 2. hely  Mészáros Jázmin: gyorsúszás: 3. hely, hátúszás: 3. hely  Tantos Hanna:  Mann Zamira:mellúszás: 3. hely  Hegedűs Zoé: hátúszás: 1. hely, mellúszás: 2. hely  Benizs Bence: gyorsúszás: 1. hely, hátúszás: 1. hely  III.korcsoport  Mátyás Míra: gyorsúszás: 1. hely, mellúszás: 1. hely  Lampek Zétény: gyorsúszás: 1. hely, mellúszás: 1. hely  4x50 m-es gyorsváltó (Stelcz Sára, Mészáros Jázmin, Tantos Hanna, Hegedűs Zoé: 1. hely |
| Megyei Úszás Diákolimpia | 1. korcsoport   Benczenletiner Zente  mellúszás 1. hely  hátúszás: 3. hely  Khizi Zsófia  gyorsúszás: 6. hely  hátúszás: 6. hely  Burger Petra  gyorsúszás: 7. hely  hátúszás: 7. hely |
| Reginális Gyorskorcsolya Diákolimpia | 1. korcsoport   Rövid táv: Takács Dénes: 1. hely  Hosszú táv: Takács Dénes: 4. hely  III.korcsoport  Rövid táv: Makk Máté: 3. hely  Hosszú Táv: Makk Máté: 7. hely |
| III.Városkörnyéki leány kosárlabda diákolimpia | Katona Míra, Szabó Léna, Gaszner Nóra, Vörös Anna, Farkas Ada, Hegedüs Krisztina, Braun Noémi, Szabó Lili, Khizi Zsófia, Laki Hanna, Götz Fanni, Egerszegi Eliza |
| III.korcsoportos Városkörnyéki Labdarúgás | 2. hely  Verhás Péter, Janács Árpád, Papp Zalán, Kiss Endre, Gyulai Brendon, Demény Zsombor, Wágner Balázs, Pesti Ábel. |
| Horfer – Serleg- II. korcsoportos labdarúgó torna | 3.hely  Horák Zalán, Molnár Nóra, Takács Nimród, Farkas Benett, Soós Marcell, Csáki Zénó, Viola Tibor, Erős Máté Raul. |
| IV.korcsoportos Körzeti Kidobó bajnokság | 2. hely: Szabó Patrik, Kiss Keve Botond, Csizolszki Milán, Csizolszki Máté, Szabó Barnabás, Pesti Sándor, Torba Csaba, Dán János, Farkas Noel, Heberling Dániel |
| Országos Gyorskorcsolya Diákolimpia | 1. korcsoport   Takács Dénes  Hosszútáv: 10.hely Rövidtáv:12. hely  III.korcsoport  Makk Máté  Hosszútáv: 10. Rövidtáv: 9. hely |
| Tolna Vármegyei mezei diákolimpián | 1. korcsoport fiú csapat: 3. hely   (Csizolszki Levente, Takács Dénes, Osváth Keve, Benczenleitner Zente, Zoltán Ákos)   1. korcsoport lány csapat: 3. hely   (Burger Petra, Sétáló Zoé, Pajkos Maja, Németh Jázmin, Laki Adél)  II.korcsoport fiú csapat: 7. hely  (Aradi Csaba, Burger Bence, Horák Zalán, Janács György, Csáki Zénó)  II.korcsoport lány csapat: 9. hely  (Szabó Lora, Papp Hella, Juhász Barbara, Botos Alíz, Benedeczki Fruzsina)  III.korcsoport lány csapat: 4. hely  (Farkas Ada, Mátyás Míra, Laki Hanna, Sümegi Hanna, Kálazi Lídia)  III.korcsoport fiú csapat: 7. hely  (Janács Árpád, Gyulai Brendon, Kiss Endre, Vörös Botond, Heilmann Boldizsár)  Janács Árpád: egyéni 1. hely |
| Baktai Atlétikai Kupa | Csapat: 4. hely   1. m 2. korcsoport: Sárközi Mirella: 2. hely 3. korcsoport: Janács Árpád: 2. hely 4. Csipak Lora: 3. hely   Helyből távolugrás   1. korcsoport   Janács György: 2.hely  Sárközi Mirella: 3. hely  III.korcsoport  Indrich Krisztián: 1. hely  IV.korcsoport: Takács Dominik: 2.hely  Csipak Lora: 3. hely  Magasugrás:  II.korcsoport  Horák Zalán: 2. hely  Szabó Lora: 2. hely  III.korcsoport  Farkas Ada: 3. hely  IV.korcsoport  Verhás Kata: 2. hely  Szabó Barnabás: 3. hely |
| Suli kupa-Labdarúgás | 1. hely   (Botos Bence, Heberling Dániel, Torba Csaba, Temesvári Dávid, Kiss Keve Botond, Szabó Patrik, Indrich Krisztián |
| Országos Úszás Diákolimpia | 1. korcsoport   Benczenleitner Zente  Gyorsúszás: 17. hely |
| IV.korcsoportos leány labdarúgás | 3.hely  Guszmann Viktória, Kálazi Lídia, Babos Kinga, Szabó Lora, Péter Vivien, Kiss Janka, Molnár Nóra |
| X. Asztalitenisz Házibajonkság | Kezdő kategória – fiú   1. hely: Papp Zalán (Kanizsai Dorottya Általános Iskola) 2. hely: Csizolszki Máté (Kanizsai Dorottya Általános Iskola) 3. hely: Szebellédi Balázs (Kanizsai Dorottya Általános Iskola) 4. hely: Böröcz Ákos (Kanizsai Dorottya Általános Iskola)   Kezdő kategória- lány   1. hely Siklósi Dóra (Kanizsai Dorottya Általános Iskola) 2. hely: Verhás Kata (Kanizsai Dorottya Általános Iskola) 3. hely: Gerencsér Bereniké (Kanizsai Dorottya Általános Iskola) |
| Országos Mezeifutó Diákolimpia | III.korcsoport  Janács Árpád: 41. hely |
| Kölyök kupa | Bátaszék – A csapat:2. hely  Bátaszék- B csapat: 3. hely |
| III.korcsoportos városkörnyéki többpróba verseny | Fiú csapat: 1. hely  (Indrich Krisztián, Pajkos Milán, Janács Árpád, Vörös Botond, Kiss Endre, Gyulai Brendon)  Egyéni: Janács Árpád: 1. hely, Indrich Kirsztián: 2. hely  Lány csapat: 2. hely  (Farkas Ada, Mátyás Míra, Laki Hanna, Barabás Dorka, Braun Noémi, Sümegi Hanna)  Egyéni: Farkas Ada: 2. hely |
| IV.korcsoportos váröskörnyéki többpróba | Fiú csapat: 1. hely  Szabó Barnabás, Dán János, Farkas Noel, Torba Csaba, Szabó Patrik, Takács Dominik  EGYÉNI: Dán János: 3. hely  Lány csapat: 1. hely  Csipak Lora, Forray Mirtill, Guszmann Viktória, Verhás Kata, Rentz Léna |
| II.korcsoportos városkörnyéki többpróba | Fiú csapat: 1. hely  Janács György, Farkas Benett, Erős Máté Raul, Bóta Bence, Horák Zalán, Aradi Csaba  Egyéni: Farkas Benett: 1. hely  Janács György: 3. hely  Lány csapat: 2. hely  Braun Noémi, Sárközi Mirella, Fuchsz Helga, Vörös Anna, Szabó Hanna, Szabó Lora  Egyéni: Sárközi Mirella: 1. hely, Szabó Lora: 3. hely |
| III-IV. korcsoportos egyéni pályabajnokság | III. korcsoport  60 m es síkfutás  Indrich Krisztián: 1., Pajkos Milán: 2. hely  Sümegi Hanna: 5. hely  Távolugrás  Sümegi Hanna: 2. hely  Pajkos Milán: 1., Janács Árpád: 2. hely  600 m-es síkfutás  Janács Árpád: 1., Gyulai Brendon: 2. hely  Laki Hanna: 2., Mátyás Míra: 3.hely, Farkas Ada: 4. hely  Kislabdahajítás  Farkas Ada: 1. hely  Indrich Krisztián: 1., Gyulai Brendon: 3. hely  4x100 m váltó  Fiúk: 1 hely (Indrich Krisztián, Pajkos Milán, Gyulai Brendon, Janács Árpád)  Lányok: 2. hely (Farkas Ada, Mátyás Míra, Laki Hanna, Sümegi Hanna)  IV. korcsoport  100 m-es síkfutás  Dán János: 2. hely  Csipak Lora: 1. hely  Súlylökés  Rentz Léna: 1. hely  300 m síkfutás  Forray Mirtill: 1. hely  Szabó Patrik: 1. hely  1500 m-es síkfutás  Guszmann Viktória: 1. hely  Magasugrás  Szabó Barnabás: 1. hely  Kislabdahajítás:  Dán János: 1. hely  Szabó Barnabás: 2. hely  Szabó Patrik: 3. hely  Rentz Léna: 1. hely  Csipak Lora: 2. hely |
| Aszalitenisz Diákkupa 5.forduló | III.korcsoport  Papp Zalán: 2. hely  Verhás Péter:5. hely  IV.korcsoport  Csizolszki Máté:2.hely  Csizolszki Milán: 3.hely |
| III.korcsoportos Megyei Atléikai Összetett | Fiú csapat: 5 hely  (Gyulai Brendon, Kiss Endre, Vörös Botond, Makk Máté, Pajkos Milán, Pesti Ábel)  Egyéni összetett: Janács Árpád: 4. hely  Egyéni összetett: Janács Árpád: 4. hely  Lány csapat: 8. hely  (Farkas Ada, Mátyás Míra, Laki Hanna, Sümegi Hanna, Felkert Lara, Barabás Dorka) |
| IV.korcsoportos Megyei Atlétikai Összetett | Fiú csapat: 5. hely  (Dán János, Szabó Barnabás, Szabó Patrik, Sági Bálint, Torba Csaba, Takács Dominik  Lány csapat: 7. hely  (Péter Panna, Csipak Lora, Verhás Kata, Guszmann Viktória, Rentz Léna, Forray Mirtill) |
| III-IV. korcsoportos egyéni pályabajnokság | III.korcsoport  60 m-es síkfutás  Pajkos Milán: 5. hely  600 m-es síkfutás  Janács Árpád: 5. hely  Gyulai Brendon: 9. hely  Mátyás Míra: 15. hely  Távolugrás  Pajkos Milán: 5. hely  Janács Árpád: 7. hely  Kislabdahajítás  Indrich Krisztián: 5. hely  Farkas Ada: 8. hely  4x100 m –es váltó  Felkert Lara, Farkas Ada, Barabás Dorka, Sümegi Hanna: 8. hely  IV.korcsoport  100 m-es síkfutás  Dán János: 4. hely  Csipak Lora: 8. hely  Kislabdahajítás  Dán János: 3. hely  Szabó Barnabás: 5. hely  Rentz Léna: 10. hely  Súlylökés  Verhás Kata: 4. hely  Rentz Léna: 5. hely  Farkas Noel: 9. hely  1500m  Guszmann Viktória: 5. hely  Magasugrás  Verhás Kata: 8. hely  Szabó Barnabás: 10. hely  300 m  Farkas Noel: 9. hely |
| 1. korcsoportos Megyei Atlétikai összetett | Fiú csapat: 5. hely  (Farkas Benett, Janács György, Horák Zalán, Aradi Csaba, Erős Máté Raul, Bóta Bence)  Lány csapat: 6. hely  (Sárközi Mirella, Szabó Lora, Fuchsz Helga, Braun Noémi, Szabó Hanna, Bendeczki Fruzsina)  Egyéni összetett: Sárközi Mirella: 4. hely |
| Tavaszi Úszás házibajnokság | Kezdő kategória  2017.  Benczenleitner Nolen: 1. hely  2016.  Mátyás Liza: 1.hely  Fiala Tímea Bianka: 2. hely  2014.  Nyíregyházi Natasa: 1. hely  Camara Bintia Lilla: 2. hely  **Gyorsúszás**  2015-2016.  Benczenleitner Zente: 1. hely  Takács Dénes: 2. hely  Farkas Gergő: 3. hely  Hegedűs Nimród: 4. hely  2017.  Béda Boróka: 1. hely  Kardos Fanni: 2.hely  2015-2016.  Burger Petra: 1. hely  Lampek Fruzsina: 2. hely  Varga Gréta: 3. hely  Simon Olívia: 4. hely  Sági Hanna: 5. hely  2013-2014.  Janács György: 1. hely  Farkas Benett: 2. hely  2013.  Benizs Bence József:2. hely  2013.  Gyuricza Sára: 1. hely  Braun Noémi: 2. hely  Papp Hella: 3. hely  Hegedűs Krisztina: 4. hely  2014.  Tantos Hanna: 1. hely  Hegedűs Zóra: 2. hely  Gál Ramóna: 3. hely  Béda Zselyke: 4. hely  Stelcz Sára Panna: 5. hely  2011-2012.  Lampek Zétény: 1. hely  Kökönyei-Tóth Barnabás: 2. hely  Mátyás Míra: 1.hely  Barabás Dorka: 2. hely  2009-2010.  Péter Gábor: 3. hely  ***Mellúszás***  2015-2016.  Benczenletiner Zente: 1. hely  Farkas Gergő: 2. hely  Kardos Fanni: 1. hely  Burger Petra: 1. hely  Lampek Fruzsina: 2. hely  2013-2014.  Benizs Bence József: 2. hely  Hegedűs Zoé: 1. hely  Mann Zamira: 2. hely  Vörös Anna: 2. hely  Stelcz Sára Panna: 4. hely  2011-2012.  Lampek Zétény: 1. hely  Mátyás Míra: 1. hely  Barabás Dorka: 2. hely  2009-2010.  Péter Gábor: 2. hely  **Hátúszás**  2015-2016.  Benczenletiner Zente: 1. hely  Takács Dénes: 2. hely  Hegedűs Nimród: 3. hely  2017.  Kardos Fanni: 1. hely  Zidó Amélia Csenge: 2. hely  Béda Boróka: 3. hely  2016.  Burger Petra: 1. hely  2015.  Simon Olívia: 1. hely  Lampek Fruzsina: 2. hely  Lassú Eszter Anna: 3. hely  Sági Hanna: 4. hely  2013-2014.  Benizs Bence József: 2. hely  Hegedűs Zoé: 1. hely  Stelcz Sára Panna: 2. hely  Béda Zselyke: 3. hely  Mann Zamira: 4. hely  2011-2012.  Lampek Zétény: 1. hely  Mátyás Míra: 1. hely  209-2010.  Péter Gábor: 2. hely |

**9.Környezeti nevelés, egészségnevelés**

A nagy hagyománnyal rendelkező, hosszú évekre visszatekintő iskolai sportnapok megszervezése, lebonyolítása az egészségnevelést szolgálta. Ezeket a rendezvényeket a 2023/24-es tanévben három lakalommal – télen és tavasszal és év végén– tagozati szinten szerveztük meg. A játékos sportverseny keretében megrendezett sportnapokon minden tanulónak lehetősége volt a mozgásra. Az évfolyamszintű versenyek győztesei és minden résztvevő osztálya számára a díjazás – a hagyományoknak megfelelően – az egészséges táplálkozásra figyelemfelhívó szándékkal gyümölcs és ivólé volt.

A környezeti nevelést az idén is több iskolai program szolgálta. A programok sorából kiemelkedik a „Madarak és fák napja”, valamint a víz témahét lebonyolítása és fenntarthatósági témahét rendezvényébe történő bekapcsolódás. A már hagyományos „Madarak és fák napja” programok lebonyolítását idén is tagozatonként, évfolyamonként más-más helyszínen valósítottuk meg. Az időjárás az idén is kiváló volt, az osztályok nagyszerű kirándulásokat tettek a szabadban, volt olyan osztály, amely Sötétvölgybe, Bajára, Dunafürdőre, Szekszárdra, Bátára más osztályok a pörbölyi látogatóközpont kiállítását tekintették meg, amit kisvasutazás követett.

Az Országos Erdészeti Egyesület pályázata révén iskolánk 2 osztálya erdei iskolai foglakozáson vehetett részt, amit a pörbölyi Ökoturisztikai Központ munkatársai vezettek.

A víz témahét a már megszokott hagyományos időpontban, tavasszal került lebonyolításra. Az idén is az ötödikes tanulók tevékenykedtek a témahéten a már régóta megszokott forgatókönyv szerint. Ennek keretében több tantárgyból érdekes feladatok során mélyítették el ismereteiket a vízzel kapcsolatban. Természetismeret órán interaktív, játékos feladatokat oldottak meg. Magyar órán a vízzel kapcsolatos szövegértési feladatok voltak a vízzel kapcsolatosan. Rajz és ének órákon is a középpontban a víz szerepelt. Matematika órán az űrtartalom mérésén kívül a régi mértékegységek is felelevenítésre kerültek, ennek során a különböző tantárgyak közötti kapcsolat is megjelent versek, rejtvények, filmek, zenei művek kapcsán.

Már sokadik éve jelentkezik az iskola a hetedik évfolyamos tanulókkal az országosan meghirdetett fenntarthatósági témahétre. Az idei iskolai fenntarthatósági témahét főként biológia, földrajz órán valósult meg, de érintette az osztályfőnöki és technika órákat is. Az idei témahét címe is: „**Föld üzeni, ébresztő!” volt.** Ennek keretében forgalmat számoltak s ebből a kibocsájtott szén-dioxid mennyiségre következtettek a tanulók. Az idei tanévben a fenntarthatósági témahét keretében az emberiség ökológiai lábnyomával is foglalkoztak. Bemutatókat és plakátokat készítettek, valamint egy gondolattérkép segítségével megpróbálták a globális problémákat együtt felmérni és megoldási javaslatokat is keresni.

Fontos eseménye az iskolai környezeti nevelésnek, az idei évben is megvalósított szemétszedési akció, mely során az iskola osztályai – kapcsolódva a városi Te szedd! akcióhoz – megtisztították a szeméttől az iskola területét.

Továbbra is fontos eleme az egészségnevelésnek az iskola pedagógusai által az évek óta megszervezésre kerülő vándortábor. Az idei nyári szünetben a Vértesbe kirándult egy túracsoport iskolánkból. Június végén a Velencei-tó mellett egynapos kerékpártúrán vett részt tanulóink egy csoportja. Június végén egy 16 fős csoportunk vett részt az úgynevezett bringás vándortáborban Pannonhalma - Szigetköz környékén.

**10.Gyakorlati képzéssel kapcsolatos tanácsadás**

**11.Egyéb (pszichológus, EÜ szűrés)**

Az iskolának az iskolaorvossal, védőnőkkel és az iskolafogászati feladatokat ellátó fogorvossal van közvetlen kapcsolata.

A védőnők feladata a szűrések, védőoltások megszervezése, gyógytestneveléssel kapcsolatos szűrés, prevenciós munka. A gyermekorvos szűrővizsgálatát előkészíti, szervezi. A kapcsolat az egészségügyi dolgozók és az iskola között zökkenőmentes volt a tanév folyamán. A tanévben szervezett kötelező védőoltások, szűrések elmaradása esetén a pótlásról az egészségügyi hatóság rendelkezik, amiben az iskola természetesen együttműködik.

A több éve fennálló probléma, amelyről, mint eddig minden évben, ismét megjegyzést szeretnénk tenni: megítélésünk szerint a tanulók hiányzásaikról korlátlanul kapnak igazolást. Ez a megengedő magatartás a gyermekorvos részéről nagyban hozzájárul a hiányzások számának jelentős mértékű növekedéséhez és diákok tanulmányi lemaradásának növekedéséhez. Továbbra is problémát jelent, hogy a renitens szülő és diákok által „megrendelt” igazolás sokszor késve, a mulasztás igazolásának iskolai házirendben szabályozott rendjét semmibe véve, későn hozzák érkezett meg az iskolába.

A dolgozók kötelező munkaegészségügyi vizsgálata 2024 májusában megtörtént.

**12. Panaszkezelés (szülők, diákok)**

A tanév során felmerülő panaszok, észrevételek rögzítésére a már hagyományosnak mondható módokon és csatornákon került sor. A problémafelvetések legfőbb színtere a pedagógus - szülő viszonylatban az idei évben már megtartott szülői értekezletek, fogadóórák sora. Ezen felül, ha szükség volt rá, valamennyi pedagógus elérhető volt a szülők, diákok számára különféle kommunikációs csatornákon.

Az idei tanévben is sor került eseti szülői értekezletek, melyek jellemzően a tanulók kisebb csoportját érintő tanulmányi munka javítását célzó megbeszélés, vagy a „Határtalanul!” pályázathoz köthető szülői tájékoztató volt.

A pedagógusok és szülők megbeszélései során feltárásra kerültek a magatartási problémákhoz, a gyenge tanulmányi eredményhez vezető okok, a résztvevők javaslatokat fogalmaztak meg, megállapodtak a pedagógus és szülő által követett stratégiákról.

Ha a szülők az iskolai életből, a pedagógusok tevékenységéből adódó problémákra kerestek megoldást, vagy vártak segítséget az iskola vezetése az idén is minden esetben megpróbált közreműködni a konfliktusok kezeléséhben. Az esetlegesen előforduló panaszok, kérések kezelésére más fórumokon is lehetőség adódott. Ezt szolgálta a tanév márciusában megtartott évi rendes diákközgyűlés, az iskolaszéki ülések és a tanév során – februárban - tartott SZMK ülés is.

Az iskola vezetősége tehát folyamatosan – különösebb időbeni korlátozás nélkül – a szülők, diákok rendelkezésére állt, panaszaikat meghallgatták és lehetőség szerint igyekeztek ezeket megfelelő módon orvosolni. A szülők és egyéb partnerek problémáinak kezelésére lehetőség szerint minél hamarabb kell törekedni és erre folyamatosan készen állt a vezetőség.

A tanév során a felmerülő szülői panaszok során nem mindegyiket sikerült szülő, pedagógus, igazgató körben rendezni. Egy alkalommal egy diák szülei éltek panasszal a Tankerületi Központnál, hogy gyermeküket hátrány érte a teljesítménye értékelése során. A szomorú az egészben az volt, hogy a szülők a tanév végén, észlelve a tanuló rendkívül gyenge tanulmányi eredményét, bár az eset előtt a gyereket tanító pedagógusokkal megbeszélték a tennivalókat, a javítás lehetőségeit, mindezek ellenére a tanév vége előtt átiratták a tanulót egy másik iskolába és panasszal éltek az iskolával szemben. A tanuló a tanév vége előtt az új iskolájában „szárnyakat kapott” és eredményesen – 1,5 alatti tantárgyi átlaggal – befejezte a tanévet.

**13. Nyílt napok, pályaválasztással kapcsolatos események és rendezvények**

Az iskolában a pályaválasztással kapcsolatos munkát egy pályaválasztást koordináló pedagógus segíti. Vezetésével a pályaválasztásban érintett osztályok osztályfőnökei kapnak tájékoztatást a továbbtanulással kapcsolatos teendőkről, időpontokról, információkról. A pályaválasztásért felelős kolléga összesíti a továbbtanuló diákok adatait. Ez a 2023/24-es tanévben a következő módon alakult:

|  |  |  |  |  |  |
| --- | --- | --- | --- | --- | --- |
| HELYSÉG | INTÉZMÉNY | 8. évfolyam | | | |
|  | | **GIMNÁZIUM** | **TECHNIKUM** | **SZAKKÉPZŐ ISKOLA** | **ÖSSZESEN** |
| BÁTASZÉK | II. GÉZA GIMNÁZIUM | 11 |  |  | **11** |
| BAJA | BAJAI SZC JELKY ANDRÁS TECHNIKUM és SZAKKÉPZŐ ISKOLA |  | 4 |  | **4** |
|  | BAJAI SZC BÁNYAI JÚLIA TECHNIKUM és SZAKKÉPZŐ ISKOLA |  | 1 |  | **1** |
|  | BAJAI SZC TÜRR ISTVÁN TECHNIKUM |  | 4 |  | **4** |
|  | SZENT LÁSZLÓ ÁLTALÁNOS MŰVELŐDÉSI KÖZPONT |  | 2 |  | **2** |
|  | MNÁMK | 1 |  |  | **1** |
|  | DÉLI ASZC BERECZKI MÁTÉ MEZŐGAZDASÁGI és ÉLELMISZERIPARI TECHNIKUM, SZAKKÉPZŐ ISKOLA |  | 1 | 1 | **2** |
| SZEKSZÁRD | TOLNA VÁRMEGYEI SZC ADY ENDRE TECHNIKUM és KOLLÉGIUM |  | 6 | 5 | **11** |
|  | TOLNA VÁRMEGYEI SZC BEZERÉDJ ISTVÁN TECHNIKUM |  | 5 | 1 | **6** |
|  | TOLNA VÁRMEGYEI SZC HUNYADI MÁTYÁS VENDÉGLÁTÓ és TURISZTIKAI TECHNIKUM és SZAKKÉPZŐ ISKOLA |  | 2 | 2 | **4** |
|  | PTE KELEMEN ENDRE EGÉSZSÉGÜGYI TECHNIKUM és SZAKKÉPZŐ ISKOLA |  | 2 |  | **2** |
|  | SZEKSZÁRDI KOLPING ISKOLA |  |  | 1 | **1** |
|  | I. BÉLA GIMNÁZIUM | 1 |  |  | **1** |
| SZEKSZÁRD-PALÁNK | DÉLI ASZC CSAPÓ DÁNIEL MEZŐGAZDASÁGI TECHNIKUM, SZAKKÉPZŐ ISKOLA és KOLLÉGIUM |  | 1 |  | **1** |
| BONYHÁD | TOLNA VÁRMEGYEI SZC PERCZEL MÓR TECHNIKUM és KOLLÉGIUM |  |  | 1 | **1** |
| KAPOSVÁR | KAPOSVÁRI SZC EÖTVÖS LÓRÁND MŰSZAKI TECHNIKUM és KOLLÉGIUM |  | 1 |  | **1** |
| PÉCS | PÉCSI MŰVÉSZETI GMNÁZIUM, SZAKGIMNÁZIUM és TECHNIKUM | 2 |  |  | **2** |
|  | BARANYA VÁRMEGYEI SZC POLLACK MIHÁLY TECHNIKUM és KOLLÉGIUM |  | 2 |  | **2** |
| **ÖSSZESEN** | | **15** fő | **31** fő | **11** fő | **57** fő |
| **26,3%** | **54,4%** | **19,3%** | **100%** |

|  |  |  |
| --- | --- | --- |
| HELYSÉG | ISKOLA | 6. ÉVFOLYAM |
|  | | **GIMNÁZIUM** |
| BÁTASZÉK | II. GÉZA GIMNÁZIUM | 19 |
| **ÖSSZESEN** | | **19** fő |
| **100 %** |

|  |  |  |  |
| --- | --- | --- | --- |
| **6. és 8. ÉVFOLYAM**  **ÖSSZESEN** | **GIMNÁZIUM** + **TECHNIKUM** | **SZAKKÉPZŐ ISKOLA** | **ÖSSZESEN** |
| **65** fő | **11** fő | **76** fő |
| **85,5%** | **14,5%** | **100%** |

Nyolcadikosok: A **nyolcadikos** tanulók 100% a jelentkezett továbbtanulásra, a tanulók közül 57 főből 55-nak (95,0 %) sikerült az első helyen, 2 tanulónak (5) a második vagy harmadiknak megjelölt intézménybe sikerült a felvétel.

Hatodik osztályosok: Az idei tanévben júniusig összesen 19 tanulójelentkezett hatosztályos gimnáziumba.

A hatodik osztályos jelentkezők közül mindenkit felvettek, még olyan tanulókat is, akik rendkívül gyenge tanulmányi eredményt értek el.

Szeptemberben az idén is lebonyolításra került a tanév rendjében meghatározott pályaválasztást megalapozó kompetenciák vizsgálata. Az informatikai eszközrendszerrel végzett felmérés adatai tanácsot adhattak a továbbtanuló diákoknak, hogy mely irányba, milyen területek felé érdemes továbbtanulniuk.

Az tanév során, döntően az első félévben ismét többféle lehetőség adódott a tanuló és szülők számára, hogy a továbbtanulási lehetőségekkel ismerkedjenek. A pedagógusok az osztályfőnöki órákon, technika órákon, kirándulások alkalmával foglalkoztak leginkább a pályaválasztásra történő felkészítéssel. Az intézménybe ellátogató középiskolák tájékoztatói is lehetőséget teremtettek továbbtanuló diákjainknak az ismeretek bővítésére. Az osztályfőnökök fontos feladata, hogy a képességeknek megfelelő tanulók vegyenek részt az adott tájékoztatáson. Tanulóinknak továbbra is lehetőséget biztosított intézményünk, hogy a *pályaválasztási nyílt napokon* részt vegyenek.

Az idei tanév során is kiemelt feladatot jelentett a pályaorientációs nap megszervezése, ami az iskola minden tanulóját érintette. A szervezés a már jól bevált módon zajlott. A felsősök forgószínpadszerűen 3 – 4 helyszínen ismerkedhettek Bátaszék vállalkozóinak munkájával, az alsó tagozatosok évfolyamonként mentek különböző üzemekbe, szolgáltató helyekre. A rendezvény lebonyolításában idén is fontos segítséget nyújtott a bátaszéki Iparosok Testülete. Példamutató segítőkészségüket az iskola vezetése személyesen és a helyi médiában is megköszönte.

A továbbtanulással kapcsolatos adminisztráció, a jelentkezési lapok kitöltése az idén is a megszokott módon történt. Az osztályfőnökök már jó előre elindították a folyamatot, szorgalmazták a bizonytalankodóknak az iskolalátogatásokat, többször a szülőket is bevonva. A központi felvételi vizsgát az idén 5 tanuló írta meg. Magyar átlag 27,6, matematika 13,2.

Sajnálatos, hogy az idén is akadt szülő, aki nem törődött a gyermeke továbbtanulásával, a gyerekre bízta a döntést. Ilyen esetben az osztályfőnök feladata volt, hogy a tanuló képességeinek ismeretében a lehető legjobb megoldást ajánlják a tanulónak és a szülőnek.

**14. Intézmény keresettsége (beiskolázási adatok 2024. június 15.)**

Az elsős tanulók beiskolázása a jogszabályoknak megfelelő módon és időbeni ütemezéssel történt. A következő beiskolázási adatokat juttattuk el a felettes szervekhez:

|  |  |  |  |
| --- | --- | --- | --- |
|  | Az első osztályba beíratottak száma | Az óvodában maradt tankötelesek | Nem jelentkezett |
| Kanizsai Dorottya Ált. Isk.  Pörböly | 48  8 | 1  0 | 0 |

A nyári szünet folyamán 8 tanulót írattak be szülei az iskolába, egy tanuló jogviszonya költözés miatt megszűnt.

Továbbra is elmondható, hogy több tanuló érkezett a beiskolázási körzeten kívüli településről. A beiskolázási körzeten kívüli tanulók a következő településekről érkeztek hozzánk: Báta, Dunaszekcső.

A 2023/24-es tanév beiratkozásánál először történt meg, hogy a bátaszéki óvoda nagycsoportosai közül az előző évektől eltérően jelentős számban – 23 fő - iratták vidéki iskolába. Ennek okai vélhetően a következők lehetnek: a szülők egy része a munkahelyéhez közeli iskolát választ; az iskolánkba járó testvér eredményeivel a szülők elégedetlenek és már a kisebb testvérnek is más iskolát keresnek; az oktató munka során a szülők és egyes pedagógusok között kialakuló konfliktusokból kialakuló „suttogó propaganda”, mely hatására máshova íratják a szülők a gyermekeiket. Mindenesetre fontos részletesen feltárni az okokat – amennyiben lehetséges – és nyílt kommunikációval, az óvodát és óvodások szüleit rendszeresen, pontosan tájékoztatva, az iskolát jól bemutatva meggyőzni a szülőket. (A következő tanév munkatervének előkészítésekor több új programelem került megvitatásra, mely a jövő évi beiskolázási javítását szolgálja.)

**II. Az iskola tartalmi munkája**

1. **Kiemelt célok, feladatok megvalósulása a 2023/24. tanévben**

*A 2023/24-es tanév munkatervében szereplő célok, feladatok*:

*A, Differenciálás*:

Az idei tanévben is kiemelt szakmai feladatként jelöltük meg a differenciált nevelés-oktatás megvalósítását. A fokozott figyelmet külön indokolta az a tény is, hogy az iskola tanulócsoportjaiban közül 5 osztályban volt található értelmileg enyhe fokban akadályozott gyerek, számuk 7 fő.

Az iskola pedagógusai a differenciált tanulási folyamat sikeres megvalósítása érdekében a tanulói képesség és tudásszint rendszeres mérésével és a szakértői véleményekben leírtak megismerésével kezdte meg a tervező munkát.

A differenciált óravezetés mellett a tanulók tanulmányi munkájának értékelésekor is fontos szempont volt a személyre szabott értékelési módszerek használata, alkalmazása. A tanév során lezajlott óralátogatások tapasztalatait vizsgálva megállapítható volt, hogy a pedagógusok értékelő tevékenységük során a szakértői véleményben előírtaknak megfelelően értékelték a tanulókat. A differenciálás a tanév közben tartott bemutató órákon is fontos óraszervezési szempont volt. Belső hospitáláson szerzett tapasztalatokat szakmai megbeszéléseken tárgyalták meg a résztvevők.

*B, Tagozatok közötti átmenet segítése*

A tagozatok közötti sikeres átmenet megvalósulása érdekében az idei tanévben is az alsós és felsős magyar és matematika munkaközösségek - az alsó- és felső tagozat közötti könnyebb átmenet érdekében – hospitálásokat, szakmai megbeszéléseket szerveztek. A szakmai találkozók során pontosabban megismerhették egymás módszertani gyakorlatát, egyeztettek a tantárgyi elvárásszinteket illetően. A tanévzáró értekezleten elhangzott beszámolók szerint ezek a közös szakmai programok nagyban segítették a 4. és 5. osztályban dolgozó kollégákat szakmai munkájuk más, új szempontú tervezésében, metodikai megújulásban, a tanulói teljesítmények új szempontok szerinti értékelésében. Azonban az ötödik osztályos év végi tantárgyi eredményeket vizsgálva megállapítható, hogy továbbra is szükséges közelíteni a két tagozat elvárásszintjét a minimális tudásszint – továbbhaladás feltételei -, az önálló munkavégzésre való képesség; szükséges a fokozottabb tanulói megsegítés tekintetében.

*C, Tanulásra való képesség fejlesztése*

Minden tanév visszatérő és nagyon fontos feladata a tanulásra való és rendszerező képesség fejlesztése. Az idei tanévben is fontosterülete volt az iskolai pedagógiai munkának, hogy a tanulókban kialakuljon, erősödjön meg a lényegkiemelés, az összefüggések, analógiák felismerésének képessége. Ezt a feladatot – az óralátogatások tapasztalatai alapján - szinte valamennyi tanórán végezték a pedagógusok, leginkább az összefoglaló, rendszerező órákon. Fontos szerepet kapott e cél elérésében az erre rászoruló gyerekek számára szervezett fejlesztő foglalkozások és korrepetálások, valamint a tehetséggondozó foglalkozások sora.

*D, Iskola szülő kapcsolat erősítése*

A pedagógiai programban megfogalmazott célok elérése érdekében a szülő- iskola kapcsolat szorosabbá tételéért a tanév során a tavaszi időszakig a már megszokott fórumokon – iskolaszéki üléseken, fogadóórákon esetmegbeszéléseken tartottuk a kapcsolatot a szülőkkel. Az idei tanév során is sikeresen összehívásra került az SZMK ülés, ahol a szülők részletes tájékoztatót kaptak az iskola életéről és kitölthették az intézményi önértékelés részeként az elégedettségi kérdőíveket, melyek adatait a 2024 februárjában tartott t intézményi tanfelügyeleti ellenőrzés is felhasznált az intézmény értékeléséhez. A tanév során szükség esetén rendkívüli szülői értekezleteket, tájékoztatókat tartottunk az iskolai élettel kapcsolatosan. A tanév során bemutató órák valósultak meg a szülők számára az első évfolyamon.

*E, Nemzeti identitás fejlesztése*

A 2023/24-es tanévben is – mint az előző éveknek megfelelően - „Határtalanul!” pályázat megvalósításával kapcsolatban az utazás előtt időszakban tervezett szülői tájékoztatás az utazás előtt sikeresen megvalósult. A pályázatban előírtaknak megfelelően került megvalósításra a tanulók előzetes felkészítése és az utazás utáni értékelő óra is. A határon kívüli – erdélyi - kirándulás remek időben, jó utazásszervezéssel, tartalmas programokkal rendkívül sikeresnek értékelhető. A résztvevő diákok sok ismeretet szerek a határon túli magyar testvéreink történelméről, kultúrájáról, megismerhették Erdély kisebb tájegysége, a Sóvidék, Gyergyó- és Csík szék természeti szépségeit, kulturális kincseit. Az utazás élményeiről az iskolai honlapon és a városi lapban is beszámoltunk. Az idei kirándulás annyiban tért el az előző éviektől, hogy most 5 napig voltunk Erdélyben és az utazást egy paksi iskolával közösen valósítottuk meg. A nemzeti identitásfejlesztésének az idei tanévben is fontos területe volt az iskolai nemzeti ünnepeinkhez, emléknapjainkhoz, iskolai névadóhoz kapcsolódó megemlékezések sora. A megvalósult ünnepi műsorok valamennyiéről elmondható, hogy nagyon színvonalasak, az ünnep lényegét érzelmekre hatóan kifejezőek voltak.

*F, Személyiségfejlesztés, motiváció, önértékelés*

A nevelő munka hatékonyságának vizsgálata érdekében a tanév végén *minden pedagógus egyéni szakmai beszámolóit* áttekintve megvizsgáltuk a pedagógusok jutalmazó és fegyelmező eszközrendszerét.

Az adatokat elemezve elmondható, hogy nagy eltérés az idei tanében sem tapasztalható a tavalyi, tavalyelőtti évekkel összehasonlítva. A magatartás értékelése szoros összefüggést mutat a fegyelmező intézkedések számával. Változatlanul megállapítható, hogy az alsó tagozaton jóval kevesebb fegyelmező intézkedésre került sor, sokkal magasabb a dicséretek száma. Fontos megállapítás az is, hogy a legtöbb fegyelmezési alkalom szinte kivétel nélkül az általános tantervi képzésben tanuló osztályoknál adódott. Az osztályokban tanító pedagógusok személyiségjegyei az idén is fontos szerepet játszottak a jutalmazások vagy fegyelmezések számában.

Továbbra is igaz az a megállapítás, hogy a pedagógusok egy része nem találja meg a hangot a tanulók egy-egy csoportjával, nem képes tudatos, következetes nevelő munka végzésére. Az illető kollégák segítése érdekében több szakmai megbeszélést, hospitálást szervezett az iskola vezetése, a területileg illetékes munkaközösség. Ezeknek a következtében a problémák egy része megszűnt, vagy csökkent.

A pedagógusbeszámolók és az óralátogatások tapasztalatai alapján elmondható, hogy az iskola tanári kara nagyon fontos motivációs eszközként tekint a folyamatos pozitív megerősítésre, a dicséretekre. A neveltségi mutatók javítása érdekében fontos feladat volt a toleranciára nevelés, a megfelelő konfliktuskezelési technikák alkalmazása az iskolai oktatás-nevelés minden területén. Ezt a feladatot csak részben sikerült teljesíteni. Ezt a megállapítást igazolja a pedagógus beszámolókból szerzett fegyelmező intézkedések egyes osztályoknál, pedagógusoknál tapasztalható változatlanul nagy száma.

A tanév során a magatartási és tanulmányi problémák kezelése, illetve megelőzése érdekében szükség volt – ötödik, hetedik és nyolcadik osztály esetében - eseti szülői értekezlet, osztályszintű megbeszélés tartására. Fontos megemlíteni, hogy az előző tanévhez képest az idén egy fegyelmi tárgyalás lefolytatására is sor került.

Összegzésképpen elmondható, hogy továbbra is fontos pedagógiai feladat a motivációs erők mozgósítása, a pozitív megerősítés a munkafegyelem és a viselkedéskultúra javítása érdekében.

*G, Beiskolázás*

Iskolánk iránt évek óta érdeklődés mutatkozik a beiskolázási körzeten kívülről, ezért az idei tanévben is feladat volt az újonnan érkező tanulók – részben a pörbölyi telephelyről - és a halmozottan hátrányos tanulók iskolai beilleszkedésének, haladásának segítése. A 2023/24-es tanévben első alkalommal történt meg, hogy a bátai általános iskola ötödikes tanulói – mivel az alacsony létszám miatt nem indult osztály – iskolánkban folytatták tanulmányaikat. Az osztályközösségbe történő beilleszkedésük sikeres volt, a különbözeti vizsgákat sikeresen teljesítették a tanulók. Ebben a tevékenységben kiemelt szerepet játszottak az osztályfőnökök. Ők kísérték figyelemmel az új tanulók beilleszkedését, tartották szükség szerint az esetmegbeszéléseket, jelezték az iskolavezetésnek, a gyermekvédelemmel foglalkozó kollégának az esetlegesen felmerülő problémákat. Az iskolában zajló nevelési munkát nagyban segítette a Humánszolgáltató Központ Család és Gyermekjóléti Központ szakemberének iskolai jelenléte és tevékenysége.

Újonnan érkező tanulók száma a tanév során alacsony volt. A beiskolázási körzeten kívülről 3 tanulót írattak be szülei iskolánkba, a nyári szünet során még további 3 tanulók felvétele történt meg. Nálunk folytatják tanulmányaikat a pörbölyi iskola elballagott negyedikes tanulói közül négyen. A tanév során újonnan érkezett tanulók – zökkenőmentesen beilleszkedtek, az osztályfőnökök komolyabb problémákról nem számoltak be.

*H, Minősítés*

A tanévben minősítési eljárás során két kollégánk minősült. A pedagógus I. és pedagógus II. besorolás érdekében lefolytatott minősítési eljárások sikeres voltak. A következő évben lefolytatandó minősítési eljárásokra nem jelentkeztek kollégánk.

*I, Felzárkóztatás, tehetséggondozás*

A tanévben a kiemelt figyelmet igénylő tanulók számára iskolai szinten heti 18 felzárkóztató foglalkozás került megszervezésre és két fejlesztő pedagógus látta el az SNI-s és a tanulási nehézséggel küzdő tanulók fejlesztését (több mint 20 csoport). A pedagógusok a felzárkóztató foglalkozásokon, korrepetálásokon főként az alapkompetenciák fejlesztésére és a tanulmányi munkában történő lemaradók felzárkóztatására helyezték a hangsúlyt. A kiemelt figyelmet igénylő tanulók érdekében az idei tanévben is fontos feladatnak tekintettük a tehetséggondozást. Ennek érdekében tehetséggondozó szakköröket működtettünk (6), és megvalósítottuk a tervezett iskolai szintű kulturális, művészeti és sportversenyeket. A versenyfelkészítés megvalósult a megyei, regionális és országos versenyek tekintetében is. A versenyfelkészítésről elmondható, hogy az iskola pedagógusai önként vállalt feladatként, nem szakköri keretek között végezték. A versenyeredményekről a munkaközösségi beszámolók részletesen szólnak.

A felzárkóztató munkát segítette a két fejlesztő pedagógus által 59 tanulónak szervezett délutáni fejlesztő foglalkozások sorozata. Itt személyre szabott segítségnyújtással lehetőség volt a képességfejlesztésre, az egyéni tanulási módszerek javítására. Mivel a tanulásra való képesség jelentős mértékben egyéni adottság és fejlesztése kiemelkedően fontos, ezért minden pedagógusnak az idei tanévben is fontos feladata volt, hogy diákjaiban erősítse a lényegkiemelés, az összefüggések felismerésének képességét. Szintén nagyon fontos, hogy a fejlesztés rendszeres, tudatos és minél szélesebb körű legyen. Az óralátogatások döntő többségében megfigyelhető volt e fontos terület fejlesztésére tett pedagógiai munka.

Az SNI-s tanulók logopédiai ellátását utazó pedagógus segítette.

A korrepetálások és fejlesztő foglakozásoknak köszönhetően a félévi magasabb szám (12 fő felső tanuló, 7 alsós tanuló kapott elégtelen tantárgyi osztályzatot) Ez a szám év végére némileg csökkent: 14 tanuló. A pozitív képet az idén is árnyalja, hogy változatlanul problémát jelent 3 család gyermekeivel történő oktató-nevelő munka végzése. Ők azok, akik évek óta komoly gondot jelentenek rendkívül nagy számú igazolatlan mulasztásukkal nem csak az iskolának, hanem a családsegítő szolgálatnak és a járási hivatal gyámügyi osztályának is, és akikre minden beszámolóban kitérünk. Az érintett családokkal folyamatos kapocsolatfelvételi kísérletek eredménytelenek voltak. Ha néha sikerült egy- egy érintett gyerek szüleivel beszélni, az ígérgetéseken kívül más eredményt nem sikerült elérni. Sajnos az évek során lefolytatott esetmegbeszélések gyámügyi eljárások az idén sem értek el sikert, továbbra sem sikerült érdemi változást elérni ezen a területen. További problémát jelent, hogy az osztályozó vizsgát nem engedélyezett a tantestület az óriási mértékű igazolatlan hiányzás miatt 6 tanulónak és ez az adat jelentősen megemelné az elégtelen tantárgyi bukások számát.

*J, Pályaorientáció*

Az iskolában folyó továbbtanulási és pályaorientációs tevékenységről a beszámoló 21-22. oldalán található részletes ismertetés.

*K, Kompetencia*

A vezetői ellenőrzések során megállapítható volt, hogy a modern tanulásszervezési eljárások használata általánosan elterjedt az iskola pedagógusainak tanítási gyakorlata során. A látogatott órák döntő többségben tapasztalható volt – persze a tantárgy jellegéből és a technikai lehetőségek függvényében – a korszerű, modern oktató eszközök használata. Az ellenőrzött tanórák döntő részén IKT alapú technológiát használtak a pedagógusok az oktató munkájuk során. Abban a néhány esetben, amikor ez nem volt tetten érhető, az óralátogatásokat követő megbeszéléseken módszertani ajánlásokat kaptak az érintett kollégák.

*L, Lemorzsolódási adatok, hiányzási mutatók*

Munkatervünk fontos feladata volt az iskolai lemorzsolódási adatok javítása. A tanév során a tantestület kiemelt figyelmet fordított az eredmények javítására. Mindezen célok elérése érdekében biztosításra került a megfelelő számú felzárkóztató, fejlesztő foglalkozás; az érintett tanulóknál, tanulócsoportoknál, szülőknél rendszeres esetmegbeszéléseket folytattunk. Részt vettünk a témát érintő műhelyfoglalkozáson: „SNI, BTMN ellátás, támogatás, differenciált nevelés oktatás megvalósítása”

A tanév során fokozott figyelemmel követtük a problémában érintett tanulókat. Mindezen tevékenységek hatására a Kaposvári Pedagógiai Oktatási Központ értékelése alapján lényegében nem változtak az intézmény mutatói.

„A 2023/2024. tanév II. félévi lemorzsolódással veszélyeztetett tanulói aránya intézményi szinten: **181 főből 14 fő (7,7 %)001 - Bátaszéki Kanizsai Dorottya Általános Iskola (7140 Bátaszék, Budai Nagy Antal utca 11.)** A köznevelési statisztika alapján a 2023/2024. tanév nappalis tanulói létszáma (5-12. évfolyamokon): **181 fő** A 2023/2024. tanév II. félévében lemorzsolódással veszélyeztetett tanulók létszáma: **14 fő** (a tanulók **7,7 %-a)** A félév értékelésénél, minősítésénél a tanuló tanulmányi átlageredménye nem éri el alapfokú nevelés-oktatásban a közepes (3), középfokú nevelés-oktatásban a 2,5 szintet: **13 fő**(a tanulók **7,2 %-a**) A félév értékelésénél, minősítésénél a tanuló tanulmányi átlageredménye egy félév alatt vagy a megelőző tanévhez képest legalább 1,1 mértékű romlást mutat: **1 fő** (a tanulók **0,6 %-a**)

**Az illetékes Kaposvári Pedagógiai Oktatási Központ értékelése a 2023/2024. tanév II. félévére vonatkozóan:**

Az intézményben a 2022/2023. tanév azonos időszakához képest két fővel nőtt a lemorzsolódással veszélyeztetett tanulók száma. Az aktuális statisztika 14 tanulót jelez, akik közül 13 fő alulteljesítés, 1 fő romló teljesítmény miatt érintett. Az 5-8. évfolyamos tanulói összlétszámhoz viszonyított arányuk 7,7%. Öt tanuló rendelkezik elégtelen osztályzattal. A tanulmányi eredményességet személyre szabott pedagógiai módszerekkel, felzárkóztató foglalkozások biztosításával és a családokkal való szorosabb kapcsolattartással segíti. A hiányzások csökkentésére és a közösségépítésre, a tanulók mentálhigiénés fejlesztésére irányuló intézkedéseit külső partnerekkel, szervezetekkel együttműködésben valósította meg. Az intézmény vezetése az Igazgatói fórumon megismerte a friss lemorzsolódási adatokat, a szakmai munkát támogató programkínálatot, valamint a Köznevelési Információs Rendszerrel kapcsolatos aktuális feladatokat. Matematika szakos pedagógusa tantárgygondozó szaktanácsadói látogatás során módszertani támogatásban részesült. Az érintett tanulók aránya miatt az átgondolt intézményi intézkedések továbbra is indokoltak.”

**Hiányzási mutatók javítása érdekében kitűzött célok megvalósulása**

***Intézményi jelzőrendszer működtetése*** - Élő kapcsolat fenntartása a Családsegítő Központtal és Humánszolgáltató Központtal

A mulasztások pontos adminisztrációja, gyermekvédelemben érintett társszervek folyamatos értesítése a tanév során megtörtént, az érintettek tájékoztatása folyamatos volt, az igazolatlan hiányzások okairól, lehetséges megszüntetéséről rendszeresen konzultáltak az érintettek.

***Esetmegbeszélések tartása a hiányzás okainak feltárása érdekében***

A nagy számú hiányzással érintett családokkal a Gyermekvédelmi és Családsegítő szakemberek mellett az iskola pedagógusai is megkísérelték, hogy az iskolában tartott megbeszélésekre hívják az érintett szülőket. A tanév folyamán többszöri kapcsolatfelvétel egy alkalommal sem járt sikerrel, az érintett 3 család képviselői nem voltak partnerek a probléma megoldásában. Az esetmegbeszéléseken az iskola részéről rendszeresen részt vett a gyermekvédelmi felelős, szükség esetén az érintett pedagógus.

*M, Hagyományápolás, egészségnevelés, környezettudatosságra nevelés*

Az iskolai hagyománynak megfelelően, az idei tanév során is nagy hangsúlyt fektettünk tanulmányi, sport, kulturális versenyek iskolai szervezésére. A szinte minden tanulót megmozgató, a gyerekek között nagyon népszerű versenyek számáról, értékeléséről a beszámoló más részei és a munkaközösségek beszámolói részletesen szólnak.

Az egészséges életmódra nevelést és a környezettudatosságra nevelést jól szolgálta a tanév során szervezett számos iskolai, tagozati, évfolyamszintű sportprogram. A víz – és a fenntarhatósági témahét lebonyolításáról a tanévzáró értekezleten is beszámoltak az érintett pedagógusok és a munkaközösségi beszámolók.

Az eddigi évek során a fenntartható fejlődés és egészségre nevelés további fontos területe volt a tanév elején iskolai szintűre tervezett papírgyűjtési akciónk. Sajnos a több éves hagyománnyal bíró iskolai szintű rendezvényt az idén sem sikerült megvalósítani, mert a papírhulladék átvétele nem volt biztosítva és az eddig közreműködő vállalkozónak anyagilag egyáltalán nem érte meg. Az iskolai szintű papírgyűjtést pótolandó – az idei tanévben is - osztályszintű hulladékgyűjtésben vett részt az iskola a „Te Szedd!” országos hulladékgyűjtő akcióval egy időben. Minden osztály az iskola környezetében, azt felosztva vett részt a hulladék- (szemét) szedésben.

Fontos területe volt még az egészségnevelésnek és környezettudatosságra nevelésnek a nyári természetjáró táborok, az iskolai szintű Madarak és fák napja munkatervi programok sikeres megvalósítása.

*N, „Mesterségek és munkák”*

A német nemzetiségi oktatásban dolgozó pedagógusok és az ötödikes gyerekek az idei tanévben is nagy sikerrel szervezeték meg a három hetet meghaladó projekt zárónapját, ahol egy iskolai szintű, már megszokottan magas színvonalú, rendkívül igényes előadással örvendeztették meg az iskola tanulóit és a város közönségét. A német nemzetiségi kulturális bemutatót a már jól ismert „Karácsonyi vásár” zárta. Ezen a programon nagyon sok szülő, nagyszülő, rokon látogatta meg az iskolát. Az idei záró projektnap a már megszokott, karácsony előtti időszakban valósult meg. Az igényesen lebonyolított, ötletdús és sok érdeklődőt vonzó program rendkívül sikeresen valósult meg, melyről a városi lapban, az iskolai facebook oldalon a szervezők beszámoltak.

*O, Közösségfejlesztés*

Az iskolai pedagógiai programban megfogalmazott fontos pedagógiai célok megvalósításában – személyiség- tehetségfejlesztést - nagy szerepet kapott az idei tanév során is nagy számban tervezett és megvalósított rendszeres délutáni foglakozás, koncert-, kiállítás-, színház-, múzeumlátogatás, minden évfolyamot és osztályt érintő tanulmányi kirándulás, valamint az iskolai szintű programok sora, mint például az iskolai névadó napja, a Dorottya-nap. A személyiség- közösségfejlesztést szolgálta idén is a főként napköziseknek szervezett délutánok sora, ahol a tanulók érdeklődésüknek megfelelő – kézműves, társasjáték, sor- és váltóverseny - foglakozásokon és színházi előadáson vehettek részt. Fontos területei voltak az iskolai közösségfejlesztésnek az évfolyamszintű, évi két alkalommal megszervezett játékos sportversenyek, az iskolai sportnap és a felső tagozatosok suli bulijai.

A tanév során tanulócsoportjaink rendszeres látogatói voltak a városi könyvtárnak, ahol könyvtári foglalkozásokon vehettek részt és időszaki kiállításoknak látogathattak. Iskolánkban a személyiség- és közösségfejlesztő munka fontos területe volt a magyar munkaközösségek által a tanév során több alkalommal sikeresen megszervezett vers és mesemondó versenyek, amelyekre sok szülő is ellátogatott. Az idei tanévben is a könyvtáros kolléga – bár nem rendelkezik pedagógus végzettséggel - jó szemmel, kiváló ízléssel szerkesztette az iskolai faliújság anyagait, ügyelve az aktualitásra, érdekességre. A tanévben az iskolai kórus is rendszeresen próbált, sikeres fellépéseikkel számos alkalommal megörvendeztették a tanév során lebonyolított iskolai ünnepélyek közönségét.

*P, Kommunikáció, kapcsolattartás*

A tanév munkatervében megjelölt fontos feladat volt a tanév során az iskoláról történő folyamatos tájékoztatás nyújtása a partnerek felé. Ezek csatornái részint a megszokott, jogszabályokban rögzített kapcsolattartási színterek voltak – szülői értekezletek, fogadóórák, iskolaszéki, intézményi tanácsi ülések. Az éves SZMK megbeszélés a tanév során, februárban került megrendezésre. Az iskolai életről szóló tájékoztatást szolgálták a városi lapban történő rendszeres tudósításaink, valamint a Bátaszék most televíziós műsor eseti tudósításai is. A szélesebb körű kommunikáció elősegítése érdekében az iskolai honlapon, az iskolai facebook oldalon is osztottunk meg információkat az iskolai élet mindennapjairól.

Az idei tanévre is igaz, amit az előző években tapasztalható volt: a munkatervben meghatározott feladatok határidőre történő teljesítését nagy mértékben hátráltatta a sok pedagógusnál tanév elejétől változatlanul kényszerűen tervezett magasabb óraszámból adódó többletfeladat. Ezt az egyébként sem könnyű állapotot tovább nehezítette, hogy a pedagógusok közül néhánya az idén is egészségügyi okokból hónapokra kiestek a munkából, tartós helyettesítésük nagy terhet rótt a tantestületre. A tanév pedagógiai munkáját értékelve elmondható, hogy a nagy számú helyettesítés számos esetben gátolta a tervezett feladatok ütemezett teljesítését. A tanév eseményeit számba véve fontos megemlíteni, hogy mindezen nehézségek ellenére a feladatok döntő része időarányosan teljesült, kiértékelésük a tanévzáró értekezleten megtörtént.

**Kapcsolattartás a közvetlen és közvetett partnerekkel**

1. **Szülőkkel való kapcsolattartás**

Az iskola és a szülők kapcsolattartásának legfontosabb színterei a szülői értekezletek, fogadóórák voltak. A tanév helyi rendjében meghatározottak megfelelően évente három alkalommal tartottunk szülői értekezletet; ősszel, október közepén, januárban. a félévi zárást megelőzően és május elején. A fogadóórákat a szokott rendnek megfelelően minden hónap első hétfőjén tartottuk 16 és 17 óra között. Ekkor volt lehetősége a szülőknek a szaktanárokkal személyes megbeszélést folytatni gyermekük fejlődéséről. A fogadóórák látogatottságáról elmondható, hogy a szülők egy része idén is igénybe vette a kapcsolattartás ezen módjait. Érdemes azonban megjegyezni, hogy továbbra is jelen van a szülők azon köre, akik nem, vagy alig tartanak kapcsolatot az iskolával. Ilyen estben a gyermeket tanító pedagógus feladata, hogy megpróbáljon kapcsolatba lépni a szülőkkel. Ezen kapcsolatfelvételi kísérletek nem mindig voltak sikeresek, ennek ellenére az iskola pedagógusai többszöri kapcsolatfelvétellel próbálkoztak a szülők irányában.

A tanév során további lehetőséget adtak a kapcsolattartásra az eseti szülői megbeszélések. Ezek közé tartozik a leendő elsősök szüleinek tájékoztatója vagy az esetlegesen felmerülő problémák megoldására összehívott rendkívüli, eseti szülői értekezlet. Az idén fegyelmi és tanulmányi helyzetben érzékelt gondok miatt egy ötödikes, hetedikes és egy nyolcadikos osztályban került sor rendkívüli szülői értekezlet összehívására A kapcsolattartás közé sorolható a táborokat, osztálykirándulásokat megelőző szülői tájékoztatók is. A tájékoztatók megtartása több osztályban használt modern kapcsolattartásra szolgáló eszközök igénybevételével is megtörtént.

Az iskolában már több mint két évtizede működik iskolaszék. A szülők egyik fontos érdekképviseleti szerve idén is három alkalommal tartotta üléseit.

Az iskolaszék ülései mellett az iskolai szintű szülői szervezet a minden tanulócsoport, osztályt képviselő szülői munkaközösség. Ülésein a szülők tájékoztatást kaptak az iskolai életről, véleményt nyilváníthattak az intézményi élettel kapcsolatban, valamint véleményt nyilváníthattak az intézményi elégedettségmérésben is. Az idén a tanév közben kerül sor az SZMK összehívására.

A szülőkkel történő kapcsolattartás, információközlés egyik fontos eszköze az iskolai honlap. Ide rendszeresen feltöltésre kerülnek az iskolai élettel kapcsolatos legfontosabb információk. További fontos információs csatorna az iskolai, osztály és csoportszintű facebook csoportok működése is.

1. **Szakmai szervezetekkel (szakszolgálatok, szakmai szolgáltató, családsegítő) való kapcsolattartás**

*Szakszolgálatok:*

A több éves rendnek megfelelően az idei tanévben is rendszeres kapcsolatban volt az iskola a szakszolgálattal. A tanév során a szokott módon és rendben, az iskolával koordinálva elvégezték tanulóink szakértői vizsgálatát.

*Gyermekvédelmi szolgálat*

A szolgálat feladata az idei tanévben is a hátrányos helyzetű és a veszélyeztetett tanulók figyelemmel kísérése és a nehéz helyzetben lévő családok gyermekeinek és a családoknak is támogatás nyújtása.

A gyermekvédelemmel foglalkozó kollégáink az idei tanévben is több alkalommal vettek részt esetmegbeszélésen, ahol az éppen aktuális problémákat beszélték meg. Ezek témái jellemzően a hiányzások számától a családi körülmények romlásáig terjedtek. A tanév során a védelembe vett gyermekekkel a szekszárdi Gyermekjóléti és Családsegítő Szolgálat szakemberei is foglalkoztak, a Szolgálat esetmenedzsere rendszeres kapcsolatban volt az iskolával.

A tanév során jelzőrendszeri tanácskozásokat tartottak, amin az iskola gyermekvédelmi felelőse rendszeresen részt vett. A második félévben Bátaszék Város Gyermekjóléti és Családsegítő Szolgálatának szervezésében a város körzetében tevékenykedő a gyermekek nevelésében, védelemben érintett szervezetek vezetői tartottak tanácskozást, amelyen az iskola igazgatóhelyettese is részt vett. A tanácskozáson résztvevők – a tavalyi megbeszéléshez hasonlóan kifejtették véleményüket a rendszer működésének hatékonyságával kapcsolatban, melyek lényegében nem változtak: a jogszabályok és az ezeket alkalmazó hatósági jogkörrel felhatalmazott intézmények működése (pl. Járási Gyámügyi osztály) nem segíti megfelelő mértékben a rendkívül nagy számú igazolatlan hiányzásból adódó lemorzsolódási mutatók javítását. A notórius hiányzók családjait nem tartja vissza gyermeküket veszélyeztető magatartásuktól a családi pótlék visszatartása, a gyermek védelembe vétele; ezen hatósági intézkedések nem elegendőek. Ebből adódóan az idei tanévben is változatlanul nagy problémát jelentett, hogy a hiányzások számát az iskolában sem sikerült számottevően csökkenteni, és az igazolatlan órák száma is magas volt. További gondot jelentett, hogy mivel az illetékes hatóságok nem szankcionálják kellő visszatartó erővel az iskolakerülést elnéző szülőket, az alulszocializált családokban a példa követőkre talál.

Iskolánkban a 2023/24-es tanévben a védelembe vett gyermekek száma 10.

A szakmai szolgáltatások keretében a tanév során a Kaposvári POK tantárgygondozó szaktanácsadója segítette hospitálással, szakmai tanácsadással az iskola egy matematika szakos tanárának szakmai munkáját.

1. **Egyéb szervezetekkel (kamara, civilszervezetek, alapítványok stb.) való kapcsolattartás**

A városban található civil szervezetek közül a legfontosabb kapcsolatot a helyi sportegyesülttel, a Német Nemzetiségi Önkormányzattal, a helyi önkéntes tűzoltó egyesülettel és az ipartestülettel ápolja az iskola.

A BSE szakosztályaiban – labdarúgás, kosárlabda, úszás, karate - számos általános iskolás tanuló sportolt az idén is. Az iskola és BSE segítette és támogatta egymás tevékenységét. A sportegyesület az előző éveknek megfelelően az idén is segítette az iskolai sportversenyek megszervezését, lebonyolítását pl. díjak, érmek biztosításával (pl. Kanizsai Dorottya Úszóverseny). Az együttműködés keretében az iskola pedagógusai is segítik városi szervezésű rendezvények lebonyolítását. Erre volt jó példa az idei tanévben is megrendezett Bátaszéki Triatlon Verseny, ahol tanulóink versenyzőként, kollégáink a versenyt lebonyolítását segítőként szerepeltek.

Fontos támogatást jelent, hogy a BSE alapítványa, a Vicze János Sportalapítvány ballagó diákjaink közül az idén is a jó tanuló, jó sportoló diákoknak az idén is évben jutalmat ajánlott fel.

A városi egyesületek, alapítványok is nagyban segítik a kiemelkedő teljesítményt nyújtott diákok jutalmazását. Ennek szép példájaként az idén is a bátaszéki Német Nemzetiségi Önkormányzat jutalomban részesítette a német nyelvből kiváló eredményt elérő ballagó tanulókat. Anyagilag segíti a német nemzetiségi programok megvalósulását. (nemzetiségi projekt támogatása) Sajnálatosan a német testvériskolába történő diákutazás megvalósítására az idén sem került sor.

Már több éves kapcsolatot ápol az iskola a bátaszéki önkéntes tűzoltósággal. Ha az iskola kéri segítségünkre vannak programjaink lebonyolításánál (pl. pályaorientációs nap), vagy bemutatók tartásánál esetleg egy-egy probléma, veszélyhelyzet elhárításánál. (pl. veszélyes fa kivágása)

További fontos civil kapcsolata az iskolának a Bátaszéki Iparosok Testületével már több éve fennálló szorosabb kapcsolat. Az Ipartestület vezetése, tagjai nyújtanak hathatós segítséget egy sok helyszínnel bíró, az egész iskolát megmozgató színvonalas pályaorientációs nap lebonyolításában. Az idei – novemberben megvalósult napot - minden részvevő – diák, tanár, vállalkozó – rendkívül sikeresnek ítélte.

Az iskola számára további kapcsolatot jelent, hogy a tanulók számos alkalommal léptek fel városi, és más egyesületi rendezvényeken. Ilyen események például a teljesség igénye nélkül a nyugdíjas vasutasoknak szóló műsor, városi adventi rendezvény, város napja, Bátaszéki Bornapokon tartott szüreti felvonulás stb.

1. **Egyéb foglalkozások a 2023/2024-es tanévben**
2. **Tehetséggondozás, szakkörök, versenyek**

A tanév során az iskolában a következő szakkörök szolgálták a tehetséggondozást:

**Bátaszék ált.isk.**

**Bátaszék ált.isk.**

|  |  |
| --- | --- |
| **Foglalkozás** | **Vezető tanár** |
| Tehetséggondozás 1-4 osztály (minden alsó tagozatos osztályban) 0,5 magyar, 0,5 matematika | osztálytanítók |
| Informatika szakkör 1 óra | Rácz Erika |
| Énekkar 1 óra | Pestiné Kunos Boglárka |
| Atlétika alsó 1 óra | Győri Edina |
| Atlétika felső 2 óra | Straubinger Szilvia |
| Asztalitenisz szakkör 2 óra | Straubinger Szilvia |
| Labdarúgás 1-2 - 2 óra | Antal Tibor |
| Labdarúgás 3-4 - 2 óra | Antal Tibor |
| Labdarúgás 5-8 - 2 óra | Antal Tibor |
| Vizuális kultúra szakkör 1. 2 óra | Katona Ildikó |
| Vizuális kultúra szakkör 2. 2 óra | Katona Ildikó |
| Vizuális kultúra szakkör 3. 2 óra | Simonné Ambrus Anita |

A 2023/24. évi szakköri választékot látva, megállapíthatjuk, hogy az idei szakköri választék megegyezik az előző évivel, elmondható azonban, hogy még mindig széles palettáról választhattak tanulóink.

Változatlanul, hogy diákjaink versenyre történő felkészítésének továbbra is fontos színterei a szakkörök. Megállapítható tehát, hogy a több területen működő tehetséggondozást jól szolgálja a délutáni szakkörök sora. Nagyon fontos szempont az is, hogy a délutáni szakkörökben az iskola tanulóinak jelentős része tartalmas elfoglaltságot talál a délután folyamán.

A versenyeredményekről a munkaközösségi beszámolókban és a 10. oldalon található Sportági eredmények pont alatt található részletes tájékoztató.

1. **Kiemelt figyelmet igénylő tanulókkal való foglalkozásokról**

A tanév során három kolléga segítette felzárkóztató, fejlesztő munkájával a kiemelt figyelmet igénylő tanulók munkáját. A fejlesztő **foglalkozásokra 66 tanuló**, SNI logopédiára 7 tanuló járt. A következő rendben: SNI 7, logopédia 32, utazó gyógypedagógus (mozgásfejlesztés)1, BTMN 33

|  |  |
| --- | --- |
| **Foglalkozás** | **Vezető tanár** |
| SNI-s, BTM-s tanulók fejlesztő foglalkozása/Ált. Isk. Bsz. | Simáné Szűcs Éva Emma,  Solymosi Krisztina |
| SNI logopédia | Skultéti Adrienn |
| utazó gyógypedagógus | Máté Mariann |
| utazó logopédus | Sütőné Ujváry Ágnes |

A hatékony fejlesztő munka érdekében továbbra is fontos feladatot jelent a tanítók, tanárok és a fejlesztést végző kollégák szoros együttműködése. Mindez jelenti a szakvéleményben leírtak pontosabb figyelembevételét, értelmezését, információátadást a két fél között. A tanévzáró értekezleten elhangzott vélemények és a munkaközösségi beszámolók alapján megállapítható, hogy a pedagógusok igénylik és keresik a szorosabb együttműködést a fejlesztő pedagógusokkal tanév közben rendszeresen információt cserélnek egymással.

1. **Hátrányos helyzetű és halmozottan hátrányos helyzetű gyermekekkel való foglalkozások, egyéni fejlesztések megvalósulása**

Az iskolában a hátrányos és halmozottan hátrányos tanulók beazonosításra kerültek, létszámuk a következő volt**: HH: 45, HHH:6.** A pedagógusok a tanév során megszervezett a szülői értekezletek alkalmával vagy egyéni esetmegbeszélések során tájékoztatták a szülőket gyermekük előmeneteléről. Az esetmegbeszéléseken néhány szülő részvétele – a többszöri figyelemfelhívás ellenére - sem volt kielégítő.

Az idei tanévben a hátrányos és halmozottan hátrányos helyzetű tanulókkal történő foglakozások a már említett esetmegbeszélések során, egyéni felzárkóztató- fejlesztő foglakozásokon valósult meg. A fejlesztő foglakozásokon, korrepetáláson a tanulók szükség szerint vettek részt. Ez azt jelenti, hogy amelyik tanulónak szakértői vélemény alapján kell fejlesztő foglakozásra járni, azt kötelező óraként kezelte az iskola, az esetleges mulasztásokat igyekezett számonkérni. A valamilyen okból tanulmányaiban lemaradó tanulók felzárkóztatása szaktanári döntés alapján történt.

**IV. Ellenőrzés a 2023/202-es tanévben**

1. **Az iskolavezetés ellenőrző tevékenysége**

Az iskolavezetés a munkatervben meghatározottak szerint tanév során folyamatosan végezte ellenőrző tevékenységét. Az ellenőrző tevékenység a következő területekre terjedt ki: óralátogatások, tanulói szokásrendszer vizsgálata, ügyeleti rend ellenőrzése. E területek közül az óralátogatásokról a 3. pont alatt esik szó, ezért most a tanulói szokásend, ügyeleti rend és a tanulmányi versenyek lebonyolításának ellenőrzése során szerzett tapasztalatok essék szó.

A tanulói szokásrend ellenőrzése igyekezett a diákok iskolai életének minden területét átfogni. A terület ellenőrzése kiterjedt a tanórák előtti, alatti és a délutáni foglalkozások, napközi időszakára is. A tapasztalt problémákat az osztály, tagozat és iskolai szinten is megbeszélték az érintett pedagógusok és az iskola vezetése. A tanulói szokásrend ellenőrzését az igazgatóhelyettesek, munkaközösség-vezetők végezték leginkább az óralátogatásokkal kapcsolatosan. Megállapítható, hogy az alsó tagozaton jóval egységesebb képet mutat a tanulói szokásrend. Mindez köszönhető az életkornak, az alsó tagozatos, egy személyhez jobban kötődő kapcsolatrendszernek, munkaformának. A felső tagozaton gyakrabban tapasztalható szokásrendben meglévő anomáliákról, problematikus helyzetekről rendszeres megbeszéléseken tárgyalt a tantestület.

A pedagógusok ügyeleti tevékenysége idén is rendszeres téma volt a tantestületi megbeszéléseken. Itt került értékelésre az iskolai fegyelmi helyzetet, a beazonosított problémákra kerestük a megoldást, rámutattunk az ügyeleti tevékenységben fellelhető esetleges hiányosságokra. Változatlanul elmondható, hogy iskolánkban továbbra is fontos, hogy a pedagógusok elvárásrendszerét a pedagógiai programban megfogalmazottaknak megfelelően egységesíteni szükséges. Az elmúlt évekhez hasonlóan továbbra is megállapítható, hogy több pedagógus változatlanul nem érzi kellően fontosnak a pedagógiai munka ezen területét, néhány kollégánál a tehetetlenség, akaratgyengeség is változatlanul tetten érhető. Az ismétlődő megbeszélések, figyelemfelhívás ellenére sem mindig sikerül egységesen fellépnie a tantestületnek egy-egy tipikus pedagógiai problémát jelentő területen. További feladat tehát az elvárásrendszer egységesítése, a nevelési munka területén hiányosságokat mutató kollégák segítése, mentorálása. Tipikus problémát jelentett a szünetek végi sorakoztatás, egységes rendben történő felvonulás, az ezt megkövetelő pedagógusi tevékenység.

Az ügyeleti munka értékelésénél elmondható, hogy a végzett munka hatékonyságát az idei évben is nagymértékben befolyásolta a pedagógusok munkaterhelése, a sok pedagógusnál tapasztalt magas óraszám, néhány esetben a más telephelyen végzett munka stb. Az ügyeleti munka hatékonysását nagyban csökkenti az a tény, hogy az évek múltával egyre tovább emelkedett az óraadó tanárok száma az iskolai feladatellátásban. Az ő munkájukra nem, vagy csak alig lehet számítani az ügyeleti tevékenység során.

1. **Tanórához és szabadidős tevékenységhez kapcsolódó ellenőrzések:**

Az idei tanévben végrehajtott ellenőrzések során is az volt a fő célkitűzés, hogy a vezetői óralátogatásokon lehetőleg vegyenek részt a munkaközösségek vezetői ill. azok a nevelők is, akik azonos szaktárgyakat tanítottak.

A terv kivitelezése, mint az utóbbi néhány évben, az idén is akadályokba ütközött. Ennek egyik fő oka továbbra is az, hogy a magas pedagógus óraszámok miatt kevés lehetőség adódott a terv megvalósítására. További okként szerepelt még, hogy a tanévben tartós betegség, miatt nagyon sokat kellett helyettesíteni a pedagógusoknak, munkaközösség-vezetőknek és a vezetőknek is.

A megvalósult óralátogatásokat a pedagógusok lyukas órájában vagy óracserékkel lehetett többé-kevésbé megoldani. Az óralátogatások során arra törekedett a vezetés, hogy ha a nevelő több szakot is tanított, akkor mind a két szakóráját sikerüljön meglátogatni. Ez a fentebb említett okok miatt az idén sem nem tudott maradéktalanul megvalósulni.

Az óralátogatások után megbeszélések, értékelések zajlottak. A megbeszélések során a pedagógusokat ötletekkel, javaslatokkal segítették az ellenőrzést végzők. Az óralátogatásokkal párhuzamosan a dokumentumok ellenőrzésére is sor került.

A pályakezdő, gyakornok kollégánál a tanév során – úgy, mint a tavalyi tanévben - az átlagos tervezett óralátogatásnál több hospitálásra került sor. A tagozati munkáért felelős igazgatóhelyettes és a tanítók is folyamatosan segítették a kolléga munkáját.

A tanórán kívüli tevékenységek ellenőrzését leginkább a napközi és szakkörök látogatása jelentette. A munkatervben rögzített vezetői ellenőrzések egy része idén nem tudott megvalósulni a már ismert okok miatt. A munkaközösség-vezetők óralátogatásai a tervezetthez képest – a fentebb említett okok miatt csökkentek.

1. **A 2023/2024. tanévben megvalósult** **óralátogatások**

* Vezetőségi óralátogatások

Az ellenőrzési tervben rögzített vezetői és vezető-helyettesi ellenőrzési feladatok nagyrészt teljesültek. A tagozati óralátogatások száma a következő módon alakult: aló tagozat: 17 óra, felső tagozat 25 óra. Az óralátogatások során látottakat, tapasztaltakat, az érintettek a tanórákat követően rövid megbeszélések keretében értékelték a résztvevők.

A gyakornokként munkába álló kolléga óráit az iskolavezetés is több alkalommal látogatta, az ott tapasztaltakat szakmailag értékelte. Az óraelemzések során pedagógus kompetenciák szerinti értékelésével segítették ellenőrzést végzők munkatársaikat a minősítő vizsgára értékelésre való felkészülésben.

* Munkaközösség vezetői óralátogatások

A tanév elején a z éves munkaterv részeként elkészült ellenőrzési tervben rögzítésre kerültek az óralátogatások, és az ellenőrzést végzők köre. Az idei tanév óralátogatásainál a munkaközösség-vezetők nagyobb szerepet kaptak az ellenőrzésben az előző évinél. Elmondható, hogy néhány munkaközösség vezető a 2023/24-es tanévben a tervezettnél csekélyebb számban tudott eleget tenni ellenőrző feladatának. Az óralátogatások után az órák elemzése, szakmai megbeszélés minden estben megtörtént.

1. **A nevelő – oktató munkához kapcsolódó egyéb tevékenységek a 2023/2024-es tanévben**
2. ***Továbbképzések* (a továbbképzési terv alapján, ill. egyéb forrásból megvalósult; intézményi szervezés vagy szakmai szolgáltató/felsőoktatási intézmény szervezésében)**

Továbbképzések

|  |  |
| --- | --- |
| Digitális kultúra tanítása alsó tagozaton | 3 |
| SNI, BTMN ellátás, támogatás, differenciált nevelés-oktatás megvalósításában | 10 |
| Kerékpáros vándortábor-vezető ped-továbbképzés | 1 |
| Hogyan készítsünk padlórobot pályát | 1 |
| Unplugged kódolás az óvodában és az ált.iskolában | 1 |
| Alkalmazott meseterápia | 1 |
| Digitale Kompetenzen entwickeln | 1 |
| Iskolai tehetséggondozás online eszközökkel | 1 |
| Olimpiai értékek iskolai program | 1 |
| Bringasuli | 1 |
| Közlekedésre nevelés | 1 |
| Kosárpalánta | 1 |

A képzések hasznosságáról a részvevők egyöntetűen pozitívan nyilatkoztak. Az intézmény pedagógusai számára márciusi értekezlet során az iskolai lemorzsolódás megelőzése érdekében tovább képzést tartottak a Kaposvári Pedagógiai Oktatási Központ szaktanácsadói. A továbbképzés témaköre: **„**SNI, BTMN ellátás, támogatás, differenciált nevelés-oktatás megvalósításában.”

1. **Az általános iskolai beiratkozással kapcsolatos feladatok megvalósulása**

Az általános iskolai beiratkozás a központilag előírt módon és időben megtörtént. A beiratkozást megelőzően a szülőket több forrásból értesülhettek a beiratkozás lebonyolításának körülményeiről. A tájékoztatás egyik fontos eszköze az iskolai honlap, facebook csoport volt, amelyekben értesítés jelent meg a legfontosabb tudnivalókról. A beiskolázási körzetben lévő óvodák leendő elsőseinek szülei időben megkaptak a tájékoztatást. A beiratkozás előtt, aszülőkkel tartott személyes megbeszélésen a beiskolázással kapcsolatos feladatokról, iskolai képzési formákról is részletes tájékoztatást kaphattak a szülők. Április hónapban a jogszabályi előírásoknak megfelelően lehetőséget kaptak az egyházak is a hitoktatással kapcsolatos információk átadására. A beiratkozás után a megfelelő információk időben és a kért formában eljutottak a felettes szervekhez. A leendő elsősök szülei számára júniusban osztályszintű tájékoztatást adtak a leendő osztálytanítók, majd augusztus 29-én a leendő elsősökkel bonyolítanak le a leendő tanítók közös programot.

A beíratott tanuló létszámát lásd az Intézmény keresettsége résznél.

1. **A középfokú iskolai, a kollégiumi és a Köznevelési Hídprogramba történő felvételi eljárás lebonyolításának megvalósulása**

A tanulók középfokú felvételi eljárásba történő tájékoztatását, jelentkezését pályaválasztási felelős koordinálta. A felvételihez köthető tájékoztatás, jelentkeztetés időben megtörtént, a felvételi eljárás során az iskolából jelentkező tanulók mindegyike felvételt nyert. A további részletes adatokat lásd a Pályaválasztással kapcsolatos események résznél.

1. **Az intézményi esélyegyenlőségi intézkedési tervben megfogalmazott rövid távú célok, intézkedések megvalósulása (a szegregációmentesség és az egyenlő bánásmód elvének érvényesülése)**

**Az intézményi esélyegyenlőségi programban foglaltak teljesítése:**

Az esélyegyenlőségi intézkedési terv rövid-közép és hosszú távú célokat határoz meg. Az elmúlt tanévben is a rövid távú célok megvalósítása volt az elsődleges feladat. Ezek:

Legyen pontos az intézményben a hátrányos helyzetű és a halmozottan hátrányos helyzetű tanulók listája.

A halmozottan hátrányos és hátrányos helyzetű tanulóknak biztosítottak legyenek a sikeres tanulmányi munka végzésének feltételei, álljanak rendelkezésre a fejlesztésüket biztosító tehetséggondozó és felzárkóztató foglalkozások.

Az iskolai tanulócsoportok szervezése szegregációmentesség alapján történjen.

Az intézmény valamennyi dokumentumában előírt rendelkezések, szabályok nem lehetnek ellentétesek az egyenlő bánásmódról és az esélyegyenlőség biztosításáról szóló törvény előírásaival.

A dokumentumok folyamatos felülvizsgálata és szükség szerint a rendelkezések esélyegyenlőségi rendelkezések szerinti módosítása.

A felsorolt célok az idei tanévben is teljesültek.

1. **Középiskolákban a közösségi szolgálat teljesítésével, dokumentálásával összefüggő feladatok megvalósulása**
2. **A gyermek- és ifjúságvédelemmel kapcsolatos feladatok megvalósulása**

A gyermekvédelmi felelős kolléga feladata volt, hogy az idei évben is a hátrányos helyzetű és a veszélyeztetett tanulók sorsát figyelemmel kísérje és információt nyújtson a Gondozási Központ Család és Gyermekjóléti Szolgálatnak a nehéz helyzetben levő családok gyermekei helyzetéről.

A Gondozási Központ Család és Gyermekjóléti Szolgálat a tanulók veszélyeztetettsége miatt folyamatosan észlelő- és jelzőrendszert működtet. Ennek a rendszernek egyik tagja intézményünk. A cél az, hogy a gondokat mielőbb felismerjék, azokat megoldják, enyhítsék. A pedagógusok a jelzéseket megteszik, a szolgálat munkatársai, az esetmenedzserek a családdal felveszik a kapcsolatot.

Az idei tanévben is a megszokott menetrend szerint zajlott minden. Minden hónap elején a személyes találkozót tartottak, ahol az iskola gyermekvédelmi felelőse rendszeresen beszámolt veszélyeztetett tanulókról. Minden találkozóról jegyzőkönyv is készült. Hetente keddenként jött az iskolába Szekszárdról a Humánszolgáltató központból Pintér Éva családsegítő munkatárs, akivel az érintettek megbeszélték az aktuális problémákat. Tartott a 2.b osztályban – a gyakori piszkálódás, csúfolódás miatt - játékos foglalkozást, ahol a gyerekek kötetlenül elmondhatták problémáikat. A z érintett pedagógusok a tanév során több alkalommal tettek írásbeli jelzést a központ felé, segítséget kérve a problémás gyerekek ügyének megoldására, erre minden esetben válaszoltak írásban. A tanév során szoros telefonos kapcsolatban voltak, hogy ha szükséges, rögtön tudjanak intézkedni.

A gyermekvédelmi felelős 2024. januárjában az éves szakmai tanácskozáson vett részt a Bátaszéki Polgármesteri Hivatalban, ahol minden intézmény képviseltette magát.

Február 20-án kedden a rendőrségen kellett tanúskodni a Rostás gyerekek ügyében, ahogy iskolánkból több kollégát és a portásokat is beidézték, de sajnos még mindig nincs előrelépés.

Minden évben probléma a hiányzások magas száma, ami néhány tanulónak köszönhető. Egyre többen vannak az olyan gyerekek, akik anyagi körülmények, vagy elhanyagoltság, szülői gondatlanság miatt került alapellátásba.

2024. áprilisában S. Cs.-t és S. K.-t visszahelyezték a családba, teljesítették a szülők a feltételeket, amiket a hatóságok szabtak. Van még két kisebb testvérük, akiknek most történik a családhoz való vissza szoktatás, aki közül az egyik kislány iskolaköteles. Ha a Gyámhivatal úgy dönt, hogy visszajöhetnek, akkor S. K. a mi iskolánkban kezdi meg az első osztályt.

1. **Pályázatok bemutatása (röviden): típusa, célcsoport, szakmai feladatok, pedagógusok bevonása, stádiuma, egyéb információk**

Az iskola a tanév során a következő pályázatokban volt érdekelt:

* „Határtalanul!” HAT-KP-1-2023/1-001676 Tanulmányi Kirándulás hetedikeseknek – Erdély - Sóvidék
* Erzsébettábor Zánka – 6.b és a 8.b osztály részvételével 2024. 06.11-14
* Bringás vándortábor Pannonhalma – Szigetköz 2024. 06. 21-26.